
Dulci mihi perfungendum est officio. 

Tibi, clarissime van der Vliet, promotor aestuma- 
tissime, gratias ago quam maximas pro omnibus bene- 
ficiis, quibus Tibi me devinctum scio. 

Quamquam Tuis lectionibus auditorem adesse mihi 
non contigit, tamen et doctrina et benevolentia Tua 
mihi praesto fuisti. 

Noli credere me umquam Tuorum erga me merito- 
rum immemorem fore. 



Praefatio. 



Apuleium in componendis operibus multa ab 
aliis scriptoribus mutuatum esse, Oudendorpius 
jam vidit, qui ad librum IV suae metamorphoseon 
editionis pag. 246 dicit : „ Apuleium nihil sine exem- 
plo scripsisse." Eum multa hausisse ex priscorum 
temporum scriptoribus, ut fere quaque pagina 
verba vel enuntiationes legentibus occurrant, quae 
tam solutae quam pedestris orationis scriptorum 
antiquorum opera in memoriam reducant, inter 
omnes, qui Apulei scriptis operam impenderunt, 
jam dudum convenit (*). 



Ruhnkenius in praefatione editionis Oudendorpianae scribit : 
^tantum afuit ut sibi in hoc genere (imitatione scriptorura ex 
ultima antiquitate repetitorum) temperaret ut potius e casca 
vetustate eam orationem conflaret." Numquam praetermittit 
occasionem Plauti linguam cum Apulei comparandi. 

Hildebrandius identidem monet plures formulas comicis tantum 
proprias ab Apuleio ex Plauto desumptas esse (Vide ejus edi- 
tionis Apuleianae tom I pag. 24, 32, 68 et passim). 



lUud studiura antiquitatis Apuleius in univer- 

sis suis operibus ostendit. Apuleium enim aliud 

opus alio genere dicendi scripsisse, quae fuit opi- 

nio nonnuUorum doctorum virorum ('), id credo 

« 
minus recte ab iis observatum esse, idque etiam ex 

hoc libello perspicuum fore spero. Nam in enumera- 

tione nostra vocabulorum Plautinorum exempla 

ex omnibus Apulei scriptis maioribus petita sunt, 

neque opuscula philosophica, quae quidem ab Apu- 

leio vere confecta esse inter omnes constat, in hac 

perscrutatione nobis inutilia erant. (^). 

Neque tamen hoc contendo in materiae discri- 



Erdmann (de L. Apulei Madaurensis elocutione progr. Stendal 
1864), cuius mihi libellum inspicere non contigit (sequor igitur 
Kretschmannum v. c. de Erdmanno judicium ferente) suae 
dissertationi etiam indicem vocabulorum Plautinorum adjecit. 

Kretschmann (de latinitate L. Apulei Madaurensis Regimonti 
1865) pag. 17 scribit: non infitiamur totos refertos esse libros 
veteris consuetudinis vocibus proprietatibusque. 

Piechotta (Curae Apuleianae. Vratislaviae 1882) pag. 4 : inlibris 
Apulei vere multa vocabula inveniuntur, quae vetnstissimis scrip- 
toribus usitata ab auctoribus optimae latinitatis respuebantur. 

Koziol (Der Stil des L. Apuleius Wien 1872) in praefatione 
suae dissertationis: durch den Gebrauch poStischer undarchais- 
tischer Worte und Wendungen, durch seltsame Wortstellungen 
u. dgl. kitzelt der Autor den Gaumen der HOrer und Leser. 

(*) Conf. Teuffel. Rom. Litt. gesch. ed. L Schwabe pag. 654 sub 6. 

(') Quod leltsch (De Apulei Floridis Vratislaviae 1868) demon 
stravit de stilo Floridorum cum Metamorphosibus comparato, id 
facile et de Apologia et de scriptis philosophicis demonstrari 
posse mihi videtur. 



mine, scribendi discrimen apud Apuleium nuUum 
exstare, id tamen pro certo statui potest eum in 
verborum suppellectili in omnibus scriptis semper 
sibi constitisse. 

Sed^redeamus unde egressi sumus. lam prio- 
ribus temporibus viri docti judicaverunt linguam 
Apulei multis rebus cum Plautina maxime ora- 
tione congruere. Verba ex eius scriptis desumpta, 
prisca vocabula, verborum conformationes com- 
positionesque Apulei editores et commentatores 
ad eam opinionem adduxerant. Beroaldus, Pri- 
caeus, Oudendorpius commentarios suos in Apu- 
lei scripta oppleverunt locis comparativis ePlauti 
fabulis petitis. Nostri auctoris scripta perscrutati 
sunt, multa inventa et collecta sunt, quae optime 
Plauti genere dicendi explanarentur. Ab eo inde 
tempore Plautus multum profuit ad textumApu- 
lei melius statuendum. Multa quae in libris Apu- 
leianis antea oppugnata erant ex Plauti fabulis 
vel mutata vel stabilita sunt. Lubet unum alte- 
rumque exemplum afferre. 

Ex libris manuscriptis antea Apul. met VIII. 23. 
edebatur „plenissime". Palmaria fuit emendatio 
Lipsii pro „plenissime'' scribentis „paenissime" 
comparato loco Plautino Aul. 466. 



Apul. met. I. 22 : ,.intro capessit" van der Vliet 
e lectione optimorum codicum (capessum P, 
capessit Urb. capescit Vat.) dat ;,capessit/' cum 
Oudendorpius, quem secutus est Eissenhardt „fa- 
cessit" scripsisset. Optime „capessit,'' quo nihil 
est certius ex Plauti Rud. 179. 

Sed et hodie post tot tamque insignes in Apuleio 
labores credo hic ilUc Plautum viam monstrare 
posse, qua ad mehorem lectionem pervenire pos- 
simus. Ex meis, quas in margine exemplaris 
adscripsi, annotationibus, unam publici jurls faciam. 

In Apul. met lib. V c. 6. leguntur verba: ;,sic 
ille novae nuptae precibus veniam tribuit et insuper, 
quibuscumque vellet eas auri vel monilium donare 
concessit." Traube vocem ,,donare" jam mutavit 
in ;,donis ornare," van der VUet codices secutus 
est, quamquam mea saltem opinione genitivi „auri" 
et ,,monilium" substantivo, unde pendeant, indigent. 
Num audacius egero, si proponam ante „donare" 
substantivum „donis" inserere exemplo Plauti, qui 
scribit Amph. 137: quo pacto sit donis donatus 
plurimis (confer etiam Plaut. Stich. 656), praesertim 
cum certum sit, Apuleium multum indulsisse tali- 
bus sermonis floscuhs, quales sunt ;,donis donare." 

Fuerunt tamen, qui modum egrederentur . et 



omnia, quae aut ita corrupta erant, ut intellegi 
nequirent aut quamvis integra minus usitata vi- 
derentur, Plauti auctoritate nisi mutare conarentur. 

Operae pretium non est hic ascribere locos, 
ubi viri docti, decepti nimia illa cupiditate novandi 
et omnia ad Plauti stilum immutandi, lapsi sint. 
Sed Plautum saepius, ubi codices Apuleiani 
scribarum manu corrupti essent, remedium sub- 
ministrasse, unde Apuleius sanior evaderet, nec non 
ubi verba nova aut obsolefca suspicionem moverent, 
lectionem firmasse et certam reddidisse, nemi- 
nem, qui in Apulei scriptis pauUo versatior sit, 
ignorare puto. 

Quae cum ita sint, credo operam, quam daturus 
sum, non plane inutilem fore, si pauUo diligentius, 
quam adhuc factum est, quaesivero, quid Apuleius 
ex Plauti fabuUs deprompserit. 

MuUa quidem hac in perquisitione incerta esse 
non opus est monere. Quidni? in Utteris tam 
imperfecte et vitiose traditis. Permulta in imi- 
tationem Plauti scripta esse affirmabimus, quae 
ex aliorum priscorum scriptorum, quorum opera 
invidia temporis ad nos pervenire non sivit, fonte 
fortasse manaverunt. Hoc igitur praemittendum 
e re censeo. Quamquam quaestio nobis inprimis 

est de uno Plauto tamquam de antiquissimo po6ta 
comico, cujus plurimae fabulae ad nostram aeta- 
tem pervenerunt, ita tamen quaeremus ut Plauto, 
ubicumque occasio se dabit, Terentium, comicos, 
quantum rara eorum fragmenta nobis prodesse 
poterunt, alios priscos scriptores subjungamus. 

Quae autem ceteris comicis et Apuleio communia 
sunt, Plauto nullum exemplum praebente, neque 
ea sunt pauca, ea praetermitto aliorumque in- 
dustriae et diligentiae relinquo. 



CAPUT PRIMUM. 

Vocabula quae et apud Apuleium et apud Plautum occurrunt 

cum forma tum notione similia. 



Necesse est diligenter coUigamus et in certa ge- 
nera dividamus omnia vocabula, quae in Apulei 
scriptis occurrunt, quae quidem ante illum non 
reperiuntur nisi in Plauti fabulis. 

Si dico „ante eum non reperiuntur'', non id 
dico ea vocabula non legi apud alios ejus, qua 
Apuleius ipse vivebat paulloque superioris aeta- 
tis scriptores. Id tamen negligo, cum quaestio, 
quam mihi proposui de analogia dicendi scri- 
bendique, quae inter Apuleium et Plautum exstat, 
et de aliis post Hadriani tempora auctoribus in- 
stitui possit. 

Hadrianus enim sua auctoritate effecerat, ut 
erat antiquae linguae amantissimus, ut priscae 
litterae renascerentur iique, qui ei in adminis- 
tranda republica proximi erant, coeptis et optatis 

ejus summis viribus faverant. Opera antiquorum 
posteriorumque scriptorum comparandorum par- 
tim jam impensa est, partim etiam nunc facienda 
relicta est, neque credo illam operam vanam et 
inanem fore, si omnibus illis scriptoribus singilla- 
tim adhibeatur. De Prontone, de Gellio antiqui- 
tatis, praesertim priscorum comicorum imitato- 
ribus constat. Sed jam Suetonius multa in dictione 
sumpsit ex Plauto Terentioque, quaeque mihi 
Suetonium legenti in animum subierunt, ea me 
invenisse prolata in praefatione ad Suetonii vi- 
tam Augusti nuper editam a. v. d. Shuckburgh 
magnopere gavisus sum. 

Hoc igitur iterum dico : collegi vocabula Plautina, 
quae Hadriani demum aetate denuo usurpantur 
quaeque in Apulei scriptis inveniuntur. Deinde 
omnia studiose persecutus sum vocabula, quae 
quidem Apuleio cum Plauto communia sunt sed 
et apud alios antiquos scriptores, po6tas comicos 
maxime reperiuntur. Quibus ex thesauris vocabulo- 
rum apparebit multo plura esse, quae Apuleius 
cum omnibus priscis scriptoribus quam cum uno 
Plauto communia habet, quod etiam multo certius 
statui posset, si ea quae Apuleius ex aliis po6tis 
scenicis petivit, conquisita essent. 

Quam ob rem ab ovo afflrmari debet Apuleium 
Plauti certe imitatorem, haud minus tamen cetero- 
rum priscorum auctorum fuisse. 

Sed tempus est, ut opus nostrum comparandi 
aggrediamur. Incipimus igitur a 

Vocabulis, quae tantum apud Apuleium et 
Plautum leguntur. (^) 

a. Substantiva 

ea, quorum radix exit in litteram consonantem: 

in c. 

frutex (pro stupido ponitur) Apul. apol. 66. Plaut. 

Most. 13. 
in n. 
hilaritudo. Apul. Met XI. 7. 9. Plaut. Mil. glor. 677, 

Rud. 421, Cist. 54. 



(^) In locis Apulei Plautique laudandis secutus sum editiones 
bas: 
Lucii Apulei Metamorphoseon libri XI rec. J. van der Vliet. Lipsiae 

Teubn. 1897. 
L Apulei Madaurensis Apologia sive de magia liber ed. G. Krueger. 

Berolini apud Weidmannos. 1864. 

L. Apulei Madaurensis floridorum, quae supersunt rec. G. 
Krueger. lahresb. u. d. K5n. Joachimth. Gymn. Berlin 1865. 
Apulei Madaurensis opuscula quae sunt de philosophia. rec. A. 

Goldbacher. Vindobonae 1876. 
Plauti Comoediae rec. et emend. Fridericus Leo. Berolini apud 

Weidmannos. 1895, 96. 

praesegmen. Apul. Met. 11. 20. 11. Plaut. Aul. 313. 

severitudo. Apul. Met I. 25. p. 21. 4. Plaut. Epid. 
609. 

in r. 

adventor. Apul. Met. I. 9. 25, X. 21. 2. Plaut. 
Asin. 359, Truc. 96, 616. 

amatrix. Apul. Apol. 78, 85. Plaut. Asin. 511. C) 
amator, quod utrique scriptori usitatum est, etiam 
a classicis, qui vocantur, auctoribus usurpatum 
est nihil hic ad nos, dignus vero qui notetur 
est usus apud Apuleium Met. V. 24. 15 : ^istos 
amatores tuos oculos" quocum compares Plauti 
Poen. 1304: ;,sed adire certum est hanc ama- 
tricem Africam." 

circumspectatrix. Apul. Apol. 76, Plaut. Aul. 41. 

osor. Apul. d. d. Socr. 12, d. d. Plat. II. 22. Plaut. 
Asin. 159, Poen. prol. 74. 

perfossor. Apul. Apol. 32, Plaut. Pseud. 979, 980. 

praestigiator. Apul. florid. 18. pag. 28. 8. Plaut. 
Amph. 830, Aul. 630: praestrigiator. Poen. 1125: 
praestrigiator, Truc. 134 : praestrigiatrix, Amph. 
782: praestrigiatrix. 

quorum radix exit in i: 



O vocabula in trix, quamquam radicem in r non habent, 
inter voces in tor exeuntes redegimus. 

ravis. Apul. florid. 17. pag. 26. 17. Plaut. Aul. 336. 

Cist. 304. fr. Non. 163, 19. 
quorum radix exit in a\ 
baxea. Apul. Met. II. 22. 24. Plaut. Capt. 457, 

Merc. 233. Rud. 625. 
facetia. Apul. apol. 56. Plaut. Stich. 727. 
hira. Apul. d. d. Plat. I. 15. Plaut. Curc. 238. 
(honori)peta. Apul. d. d. Plat. II. 15. Plaut. arg. 

Most. 6: (lucri)peta. 
(al)lubentia. Apul. Met. I. 7. 25. Plaut. Asin. 268. 

Pseud. 396. Stich. 276. 
suadela (idem ac suasio). Apul. Met. IX. 18. 1, d. d. 

Plat. II, 27. Plaut. Cist. 296. 
truculentia. Apul. met. IX. 27. 31, 36. 29. Plaut. 

Truc. 675. 
unguentaria. (substantivum signiflcat artem un- 

guentorum parandorum) Apul. d. d. Plat. II. 9. 

Plaut. Poen. 572: ;,unguentariam facere." 
quorum radix o Utteram finalem habet: 
cordolium. Apul. Met. IX. 21. 26. Plaut Cist. 65. 

Poen. 299. 
deliramentum. Apul. apol. 29. florid. 3. pag. 4, 5. 

Plaut. Capt. 596. 
exorabulum. Apul. florid. 18. pag. 30. 5. Plaut. 

Truc. 27. 

mendicabulum. Apul. Met. IX. 4. 14. Plaut. Aul. 

695. 
scitamenta. pl. Apul. Met. X. 13. 12. Plaut. Men. 

209. 
senticetum. Apul. florid. 11. pag. 14. 6. Plaut. 

Capt. 860. 
sessibulum. Apul. met. I. 23. 26. Plaut. Poen. 

138. 
sequuntur deminutiva Apuleio uni cum Plauto 

communia. 
quorum radix litteram a finalem habet: 
formula (dicimus formulam notione pulchritudinis 

dictam) Apul. Met. III. 15. 1 Plaut. Pers. 229. 
morsiuncula. Apul. Met. VIII. 22. 18. Plaut. 

Pseud. 67. 
quorum radix littera o flnitur: 
corculum. Apul. apol. 40. Plaut. Most. 986. Cas. 361, 

837. (cognomen Scipioni Nasicae fere medio sae- 

culo altero a. C. n. inditum est cf. Cic. Brut. 

79. Tusc. I. 18. 
foculum. Apul. Met. II. 7. 5. Plaut. Capt. 847. 
tegillum Met IX. 12. 18. (v. d. Vliet cum libris ma- 

nuscriptis : ;,tegile ;" haud scio an corruptum sit, 

Guilielm. verisim. II. 5: tegillum Hildebrandio 

approbante). Plaut. Rud. 576. 

h. Adjectiva. 

ea quae tribus terminationibus moventur: 
aquilinus. Apul. Met. II. 2. 18. Plaut. Pseud 852. 
caesariatus. Apul. de Mundo. 23. Plaut. Mil. glor. 

768. 
cauponius. Apul. Met. I. 5. 11. Apol. 57. Plaut. 

Poen. 1298. 
condignus. Apul. Met. VII. 14. 10, 22. 2. Plaut. 

Amph. 537, Mil. glor. 505. 
congruus. Apul. Met. VI. 23. 2. VII. 1. 28, d. d. 

Plat. II. 13. Plaut. Mil. glor. 1116. 
indusiatus. Apul. Met. II. 19. 22, VIII. 27. 9, X. 

30. 5. Plaut. Epid. 231. 
ingeniatus. Apul. florid. 18. p 30. 7. Plaut. Mil. 

glor. 731. 
litteratus. (litteris inscriptus ornatusve) Apul. Met. 

VI. 3. 28, IX. 12. 20. Plaut. Rud. 478, 1156, 1159. 

Poen. 836. 
luculentus (i.q. conspicuus) Apul. Met. II. 4. p 24. 

19, 23. 29, IV. 25. 1, V. 22. 6, X. 30. 6. Plaut. 

Mil. glor. 958. Most. 818. 
macilentus. Apul. apol. 63. Plaut. Capt. 647. 
medioximus. Apul. d. d. Plat 1. 11. Plaut. Cist. 512, 

611. 

meticulosus. Apul. florid. 2 pag. 3. 2. Plaut. most. 

1101. Amph. 293. 
mustulentus. Apul. Met. II. 4. 11, IX. 32. 17. Plaut. 

Cist. Non. 63. 33, 415. 15. 
oculeus. Apul. Met. 11. 23. 21. Plaut. Aul. 855. 
opiparus Apul. Met. V. 15. 15, X. 13. 6, d. d. 

Socr. 22. Plaut. Capt. 769. Mil. glor. 107, Pers. 

549, Poen. 132. 
patibulatus (vid. ed. v. d. Vliet) Apul. Met. IV. 10. 

16. Plaut. Most. 56. 
piscarius. Apul. apol. 41. Plaut. Capt. 816, Cas. 

499, Curc. 474. 
pisculentus. Apul. apol. 31. Plaut. Eud. 907. 
polentarius. Apul. Met. VI. 19. 23(v. d..Vlietcum 

P: polentacium) Plaut. Curc. 209. 
praesentarius. Apul. Met. II. 25. 11. Plaut. Most. 

361, 913. Poen. 705, 793. Trin. 1083 (Apul. 

Met. X. 4. 18 hoc loco „praesentarius" singu- 

lari notione positum est „venenum praesentarium 

comparat'', ea signiflcatione „praesens" usurpari 

solet.) 
promptuarius. Apul. Met. I. 23. 12. Plaut. Amph 

14. 
propudiosus. Apul. Met. IX. 27. 24. Plaut. Stich. 

334. Truc. 271. 

purpurissatus. Apul. apol. 76. Plaut. Truc. 290. 
striatus. Apul. Met. X. 3. 27, XI. 11. 2. Plaut. 

Rud. 298. 
volaticus. Apul. Met. V. 31. 5, VIII. 16. 25. Plaut. 

Poen. 473. 
adjectiva duarum terminationum : 
conducibilis. Apul. Met. VII. 9. 10. Plaut. Bacchid. 

52, Cist. 78. Epid. 260, 393. Trin. 26, 36. 
aequiparabilis. Apul. d. d. Socr. 3. Plaut. Curc. 

168. Trin. 466. 
electilis. Apul. Met. X. 16. 22. Plaut. Most. 729, 

730. 
ignobilis (eodem sensu quo ignotus). Apul. Met. V. 

4. pag. 97. 18. Plaut. Pseud. 592. 964. 
proeliaris. Apul. met. III. 6. 11. VIII. 16. 5. Plaut. 

Curc. 573. 
adjectiva unius terminationis : 
illex. Apul. apol. 76. Plaut. Asin. 221. Poen. 745. 
summas Apul. Met. IV. 23. 13, XL 22. 9, XI. 

1. 6. Plaut. Cist. 25. 
Graecae originis adjectivum notamus: 
exoticus. Apul. met. I. 1. 14, X. 16. 33. Plaut. 

Men. 236. Most. 52, Epid. 232. 
Ex deminutivis Apuleius haec tantum cum Plauto 

communia habet: 

breviculus. Apul. Met. I. 11. 17, VI. 25. 2. Plaut. 

Men. 689. 
dicaculus. Apul. Met. II. 7. 4, III. 13. 8. Plaut. 

Asin. 511. (confer Apul. Met. ¥111. 25. 25: 

dicacule), 
mellitulus. Apul. Met. III. 22. 23 : mea mellitula. 

Plaut. Cas. 843. Bothe : mellitulum, Leo : mala- 

culum, A malacum, P melliculum. 
scitulus. Apul. Met. II. 6. 4, V. 25. 5, VII. 21. 8. 

IX. 1. 3: (scitule) X. 30. 14: (scitule). Plaut. 

Rud. 565, 894. 



c. Adverbia. 

cedo (apud nostros adverbii partes agit sequente 

imperativo). Apul. Met. 1. 4. 29. Plaut. Men. 639. 
condigne. Apul. Met. VII. 9. 6. XI. 25. 32. Plaut. 

Aul. 465, Bacchid. 392, Capt. 107, Cas. 131, Men. 

906, Poen. 463. 
diutine. Apul. Met. II. 15. 16, 24. 8. Apol. 47. Plaut. 

Rud. 1241. 
fabre. Apul. Met. II. 19. 16, IV. 32. 19. Plaut. 

Poen. 575. 
impendio. Apul. Met. II. 18. 25, X. 4. 27, Plorid. 18, 

pag. 31. 10, d. d. Socr. 20. Plaut. Aul. prol. 18. 

altrinsecus. Apul. Met. I. 16. 10, 11. 18. 10, III. 

17. 8, V. 2. 14. Plaut. Mil. glor. 446. Men. 977. 

Rud. 1158. 
examussim. Apul. Met, II. 30. 16, IV, 18. 21, 

X. 2. 12, XI. 27. 14. Plaut. Amph. 843. Most, 

102, Men. 50. 
medullitus. Apul. Met. VII. 2. 26, X. 25. 20. Plaut. 

Most. 243, Truc. 439. 
postibi (ex conjectura Bosschae, codices : post ubi) 

Apul. Florid. 22. pag. 35, 20, Plaut, Cist. 620, 

Mil. glor. 1418, Rud. 600. 
quippini. Apul, Met, IX, 26, 6, Plaut. Bacchid, 

839, Men, 1109, 
Graecae originis sunt: 
graphice. Apul, Met, VIII. 27. 11, X. 31, 28. Plaut. 

Pers. 306, 464. Trin. 767. 
musice. Apul, d, d, Plat 9, Plaut, Most, 729. 
adverbia deminutiva reperimus haec: 
bellule. Apul. Met. V. 31. 15, X. 16. 28, XI. 30. 

24. Plaut. fragm. Paul. 36. Bacchid. 1068. 
Saepicule. Apul. Met. 1. 12. 21, II. 3. 2, VI. 28 pag. 

138. 12, VIII. 20. 20, IX. 30. 9, 39. 13, XI. 28. 
3. Plaut. Cas.703. 
minus usitatae formae adverbium apud utrumque 

scriptorem legitur hoc: 

munditer. Apul. apol. 33. Plaut. Poen. 235. 

d. V e r b a. 

ea verba, quorum radix in litteram consonantem 
exit : 

obtrudere. Apul. Met. VII. 28. 2. Plaut. Curc. 366, 

Stich. 593 (proprie significatione positum). 
obgerere. Apul. apol. 64. Plaut. Gist. 70, Pseud. 

812, Truc. 102. 
proserpere. Apul. Met. IV. 19. 13, VII. 24. 13. 

Plaut. Asin. 695, Pers. 299, Poen. 1034, Stich. 

724. 
polUngere. Apul. florid. 19. pag. 33, 2. Plaut. Poen. 

prol. 63. 
ex iis verbis, quae vocantur inchoativa: 
allubescere (tantum hac notione: obsequendi lu- 

bentem). Apul. Met. IX. 3. 28. Plaut. Mil. glor. 

1004. (aUa significatione Apul. Met. II. 10. 13, 

VII. 11. 18). 
perpruriscere. Apul. Met. X. 22. 20. Plaut. Stich. 

761. 
ea verba quorum radix Uttera * terminatur: 
compotire. Apul. Met. XI. 22. 3, d. d. Socr. prol. 

pag. 4. 7. Plaut. Amph. 178, Rud. 911. 

crocire. Apul. d. d. Socr. prol. i. f. Plaut. Aul. 625. 

(Leo scribit: croccibat). 
emoliri. Apul. d. d. Plat 1. 16. Plaut. Bacchid. 763. 
perhaurire. Apul. Met. X. 16. 13. (v. d. VUet per 

h 

duxi, q> pausi) Plaut. Mil. glor. 84. 
verba, quorum radix in litteram e exit: 
obolere. Apul. apol. 67. Plaut. Cas. 814, Men. 384. 
verba, quorum radix excidit in Utteram a, 
adambulare. Apul. Met. III. 12. 27, VIII. 26. 2, 

XI. 8. 14. Plaut. Bacchid. 768. 
arbitrari (videndi et spectandi significatione). Apul. 

Met. I. 18. 16, 11. 29. 5, III. 21. 2, IV. 12. 11, 

VII. 1. 25, IX. 12. 15, X. 16. 20. Plaut. Capt. 

290, Epid. 695, Pers. 211. 
atticissare. Apul. florid. 18 extr. Plaut. Men. 12. 
causificari. Apul. Met. X. 9. 10. Plaut. Aul. 755. 
contruncare. Apul. Met. I. 4. 15, VI. 31. 6, IX. 

13. 27. Plaut. Bacchid. 975. 
demutare (intransitive) Apul. Met. I. 13. 5, florid. 

16. pag. 23. 5. Apol. 16. Plaut. Mil. glor. 1130. 

Pseud. 555, 566, Stich. 725. 
desquamare (squamis exuere). Apul. apol. 42. 

Plaut. Aul. 399. 
exdorsuare. Apul. apol. 42. Plaut. Amph. 319. 

Aul. 399. 

exoculare. Apul. Met. VII. 2. 28, VIII. 13. 7. 

Plaut. Rud. 731. 
graecissare. Apul. apol. 98. Plaut. Men. prol. 11. 
impiare. Apul. Met. III, 8. 29. Plaut. Poen. 384. 
inflmare. Apul. Met. L 8. 9. d. d. Socr. 4. Plaut. 

Stich. 493. 
loquitari. Apul. Florid. 15. pag. 19. 13. Plaut. 

Bacchid. 803. 
ofifrenare. Apul. Met. VI. 19. 29. Apol. 77. Plaut. 

Capt. 755. 
peculiare. Apul. Met. X. 17. 18. Plaut. Pers. 192. 
praestinare. Apul. Met. I. 5. 16, 24. 28, VII. 9. 6, 

Vin. 23. 7, 24. 6, IX. 6. 29, 8. 5, 10. 3. Plaut. 

Capt. 848, Epid. 277, Pseud. 164. 
vadari (vadatus passive). Apul. Met. XI. 6. 17. 

Plaut. Bacchid. 180. 
velitari et veUtare. Apul. Met. IX. 37. 29. Apol. 2. 

Plaut. Men. 778. 
venerari. Apul. Met. IV. 28. 25. Plaut. Poen. 277, 

Rud. 305, 1349. 
venerare. Apul. Met. IV. U. 14. XI. 2. 2. Plaut. 
. Truc. 476. Bacchid. 173. 

Vocabula quae in utriusqua scriptis laguntur attamen aut 

apud alios antiquae aetatis auctores aut apud optimae 

notae scriptores quamquam perraro reperiuntur. (>) 

a. Substantiva. 

quorum radix cadit in litteram consonantem: 
arrabo. Apul. Met. I. 21. 17. Plaut. Most. 648, 918, 
1013, Mil. glor. 957, Poen. 1359, Rud, 555, 861, 
prol. 46, Truc. 690. cf. Terent. Heaut. 633. 
bucco. Apul. apol. 81. Plaut. Bacchid. 1088. conf. 
Porap. 10. Apriss 1. 

(*) auctorum laudatorum editionibus usus sum his: 
P. Terenti. Afri Comoediae. rec. Dziatzko. Lipsiae 1884. 
Scaenicae Romanorura poesis fragmenta. rec. 0. Ribbeck Lipsiae 

1872. 
Ennianae poesis reliquiae rec. J. Vahlen. Lipsiae 1884. 
C. Lucili. Saturarum reliquiae. em. et adn. L. Mueller Lipsiae 1872. 
T. Lucreti Cari de rerum natura libri sex. ed. by H. A. J. 

Munro. Cambridge 1886. 
M. Terenti Varronis de lingua latina librorum quae supersunt. 

em. et ann. a. C. 0. Mueller. Berolini 1833. 
M. Terenti. Varronis Saturarum Mennippearum reJiquiae. ed.Fr. 

Oehler. Quedlinburgi et Lipsiae 1844. 
Petronii Satirae et liber priapeorum. ed. F. Biicheler adjectae 

sunt Varronis et Senecae Satirae similesque reliquiae. Berolini 

1882. 
editiones, quae hic non enumerantur, sunt Teubnerianae. 

calcitro. Apul. Met. VIII. 25. 20. Plaut. Asin. 391. 

cf. Varr. Sat. Menipp. 479. 
lurco. Apul. Met. VIII. 25. 25. Apol. 57. Plaut. 

Pers. 421. cf. Lucil. Sat. V. 41. Suet. gramm. 15. 
verbero. Apul. Met. VIII. 31. 11, X. 7. 12, 9. 9, 

10. 2. Plaut. Amph. 284, Capt. 551, Most. 1132, 

Mil. glor. 500, 1056, Cas. 380, Curc. 196, Pseud. 

360, conf. Terent. Phorm. 684, 850. Cic. ad. Att. 

XIV. 6. 1. 
cantio (carminis sensu). Apul. florid. 1 2 pag. 15. 10. 

Plaut. Stich. 707, 768. conf. Suet. Ner. 25. 
potatio. Apul. Met. VIII. 1. 22. Plaut. Bacchid, 79. 

Capt. 771, Stich. 211. conf. Petron. 4. 3. 
quorum radix littera u terminatur: 
cibatus. Apul. Met. 1. 18. 4, 24. 24. Plaut. Mil. glor. 

224. conf. Varr. R. R. II. 4. 
piscatus. pro omni genere piscium ponitur. 

Apul. Met. I. 24. 25. Plaut. Most. 67, 729, 730. 

conf. Turp. 22. Pomp. 119. 
suspiritus. Apul. Met. I. 7. 28, V. 25. 10, VI. 29. 

22. Plaut. Cist. 56, Merc. 124, Truc. 600. conf. 

Cic. ad. Att. I. 18. 3. Liv. XXX. 15. 
quorum radix littera a finitur : 
adoria. Apul. Met. VII. 16. 23. Plaut. Amph. 193. 
conf. Hor. Od. IV. 4. 41. 

antistita. Apul. apol. 25. Plaut. Rud. 624. conf. 

Att. fr. 167. 
cursura. Apul. d. d. Socr. 23. Plaut. Asin. 327, 

Stich. 306. conf. Varr. R. R. 11. 7. 15. 
dividia. Apul. apol. 28. Plaut. Bacchid. 770. Cas. 

179, 180, Men. 49, Stich. 19. Truc. 856. conf. 

Att. 152. 587. Naev. Com. IX. Turp. 59. 
ingratia. Apul. Ivfet. I. 26. 18 (ingratis). Plaut. 

Curc. (ingratiis). Cas. 700, Merc. 479. conf. Lucret. 

d. R. N. III. 1083, V. 45, VI. 215. 
prosapia. Apul. Met. I. 1. 9, III. 11. 24, VI. 23. 

33, VIII. 2. 16, IX. 35. 1. X. 18. 14. Plaut. 

Curc. 393. Merc. 634. conf. Sall. b. Jug. 85. 10. 

Cic. Tim. XI. 39. Quinct. I. 6. 40. VIII. 3. 26. 
suppetiae. Apul. Met. III. 26. 5, VI. 27. 3, IX. 

37. 20. Plaut. Amph. 1106, Epid. 659, 677, 

Men. 1003, 1020. Mil. glor. 1053. Rud. 624, 1084. 

conf. Suet. Vesp. 4. 
vocabula. e lingua Graeca desumpta sunt haec: 
crocota. Apul. Met. VIII. 27. 12, XI. 8. 12. Plaut. 

Epid. 231, fr. aul. 10. conf. Naev. trag. 46. Nov. 

Com. 71. 
machaera. Apul. Met. IX. 40. 19. Plaut. Bacchid. 

68, Curc. 424, 567. Mil. glor. 53, 463. conf Caec. 

com. 69. Enn. tr. 149. Suet. Claud. 15. 

pausa. Apul. Met. IX. 31. 29, XI. 2. 11. Plaut. 

Pers. 818, Poen. 459, Rud. 1205. conf. Enn. 

Ann. 348, 572. Sat. 11. Lucret. I. 747. Att.43. 

et. 290. 
schema. Apul. Met. IV. 20. 4. Plaut. Amph. 117, 

Pers. 463. conf. Caecil. com. 57, 76. Naev. trag. 

37. Suet. Tib. 43. 
sycophanta. Apul. Met. VII. 12. 27.*Plaut. Amph. 

506, Curc. 463, Men. 260, Trin. 958, Poen. 376. 

conf. Ter. Heaut. prol. 38. And. 815, 919. 
symbole. Apul. d. d. Plat. II. 7. Plaut. Curc. 474, 

Epid. 125, Stich. 432. Ter. Andr. 88, Eun. 540, 607. 
quorum radix excidit in o: 
cantherius. Apul. Met. VIII. 23. 16, IX. 13. 26. 

Plaut. Aul. 495, Capt. 814. Varr. fr. R. R. II. 7. 

Caton. fr. Cic. d. N. D. III. 5. Liv. XXIII. 47. 6. 
capulus (notione sarcophagi.) Apul. Met. IV. 18. 

14, VIII. 13. 15. Plaut. Asin. 892. conf. Lucret. 

IL 1174. 
gerulus. Apul. Met. IV. 16. 9, VI. 18. 2. VI. 20. 

1 (gerula.) VIII. 28. 25, IX. 39. 6, XI. 16. pag. 

264. 25. Plaut. Aul. 525, Bacchid. 1003, Truc. 

551. conf. Hor. ep. II. 2. 72. Suet. Cal. 40. 
naucum. Apul. apol. 91. Plaut. Most. 1041, Truc. 

611, Bacchid. 1102. conf. Naev. com. 105. Enn. 

com. 10. Afran. com. 431. Cic. de div. I. 132. 
pessulus. Apul. Met. I. 11. 9, 14. 18. III. 15. 14. 

Plaut. Aul. 104, Cist. 649, Curc. 147, 153, 157, 

Truc. 351. conf. Terent. Eunuch. 603. Heaut. 278. 
adminic(u)lum. Apul. apol. 15. Plaut. Most. 129. 

(significatione translata). conf. Cic. Off. III. 7. 
conciliabulum. Apul. Plorid. 16. Plaut. Bacchid. 

80, Trin. 314. conf. Tac. Ann. III. 40. 
concubium. Apul. Met. II. 25. 4. Plaut. Trin. 886. 

conf. Varr. d. 1. 1. VI. 7. et. VII. 78. 
curriculum (in ablativo active). Apul. Met: X. 9. 

19. Plaut. Mil. glor. 523, Most. 362, 929, Pers. 

199, Rud. 798, 855. conf. Terent. Heaut. 733. 
deridiculum. Apul. florid. 3. pag. 4. 4. Plaut. Amph. 

682, Mil. glor. 92, Pseud. 1058. cf. Tac. Ann. III. 

57, VI. 2, XII. 49. 
filum (de externa specie et lineamentis dicitur). 

Apul. Met. IV. 23. 18. Plaut. Men. 755: „filum 

satis scitum mulieris." cf. Varr. d. I. 1. V. 113. 

Lucil. XXIX. 72, XVI. 13. 
infortunium. Apul. Met. IX. 23. 11, 31. 23, X. 5. 

1. d. d. Plat. II. 10. Plaut. Poen. 24, 201, 517. 

(semper de plagis, quas servus ab hero expectat). 

conf. Terent. Heaut. 668, 1028, Adelph. 178. 

Hor. Art. poet. 103. 

occipitium. Apul. Met. I. 4. 24. Plaut. Aul. 64. 

cf. Quinct. XI. 3. 160. 
promus. Apul. apol. 52. Plaut. Mil. glor. 837, Poen. 

716, Pseud. 608, Trin. 81. conf. Varr. r. r. 1. 16. 

Hor. Sat. II. 2. 16. 
savium. Apul. Met. III. 14. 9, V. 7. 13, VI. 8. 

20. Plaut. Curc. 60, 56, Cist. 523, Most. 265, 

Ti-uc. 356, 525, 911. conf. Terent. Eun. 456. 

Caecil. com. 160, 161. 
seminium. Apul. d. d. Plat. II. 26. Plaut. Mil. 

glor. 1060. conf. Lucret. III. 742. 
e lingua Graeca in sermonem Latinum translata 

invenimus : 
apologus. Apul florid. i. f, Plaut. Stich. 538. conf. 

Cic. de inv. I. 25. Suet rhet. 1. 
choragium. Apul. Met. II. 20. 13, IV. 33. 19. 

Apul. apol. 13. Plaut. Capt. prol. 61. (de omni 

apparatu theatrali). conf. Plin. XXXVI. 115. 
Restant diminutiva substantiva: 
quorum radix litteram a finalem habet: 
adulescentula. Apul. Met. I. 22. 4. Plaut. Mil. glor. 

789, Rud. 416, Epid. 43. conf. Terent. And. 118. 

Heaut. 602, 654. 
aetatula. Apul. Met. I. 12. 6, VII. 9. 4, X. 29. 18, 

31. 27, XI. 15. 28. Apol. 2. Plaut. Cist. 49, 

Most. 208. Pseud. 168, Pers. 239, Rud. 894. 

conf. Caec. 153. Cic. Sest. 18. de har. resp. § 42. 
buccula. Apul. Met. III. 19. 26, VI. 22. 3. Plaut. 

Truc. 290. P. bucculas. cf. Suet. G-alb. 4. 
cistula. Apul. Met. IX. 40. 6. Plaut. Amph. 420. 

et. 773, Rud. 389. Varr. 1. 1. VIII. 79, IX. 74. 
diecula. Apul. Met. I. 10. 9, VI. 16. 4, VII. 27. 24. 

Plaut. Pseud. 710. conf. Ter. And. 710. Cic. ad. 

Att. V. 21. 13. 
mensula. Apul. Met. III. 11. 2, 15. 29. Plaut. Most. 

308. conf. Petron. 136. 15. 
pinnula. Apul. Met. III. 21. 11. Plaut. Amph. 

prol. 143. conf. Cic. d. N. D. II. 129. 
sportula (proprio sensu). Apul. Met. I. 7. 18, 25. 2. 

Plaut. Curc. 289, Stich. 289. conf. Suet. Ner. 16. 

qui tamen vocabulo utitur illa aetatis impera- 

toriae notione donorum, quae clientes a suis 

regibus accipiebant. 
uxorcula. Apul. Met. IX. 5. 23. Plaut. Cas. 700, 

et. 762. conf. Varr. Sat. Menipp. 116. 
quorum radix exit in o\ 
laterculus (crustulum pistorium a lateris forma 

ita dictum) ex conjectura Colvii. Apul. Met. 

X. 13. 11. (v. d. VUet dat: lacertulus). Plaut. 

Poen. 325. conf. Caton. R. R. 129. 

.puellus. Apul. Met. VIL 21. 9, X. 29. 18, 32. 22. 
Plaut. fragm. a. Fest. 249. conf. Lucret. IV. 1246. 
LuciL IV. 28, XI. 28. Suet. Cal. 8. 

h. Adjectiva. 

quae sunt trium terminationum : 

aquilus. Apul. d. d. Socr. 10. Plaut. Poen. 1112. 

. conf. Varr. Sat. Men. p. 151. 6. 

asinarius. Apul. Met. VII. 8. 28. Plaut. Asin. 

. prol. 12. conf. Caton. R. R. X. 4, XI. 4. Varr. 

L. L. VII. 79. substantive utitur Suetonius 

Aug. 96. 
consiliarius. ApuL d. d. Plat. II. 15. Plaut. Epid. 

159, Truc. 216. conf. Sen. nat. quaest. II. 39. 1. 
catus. Apul. florid. 3. pag. 3. 5. d. d. Socr. 17. 

extr. Plaut. Mil. glor. 794, 1142, Poen. 1107. 

conf. Enn. Ann. 447. Terent. And. 855. Anon. 

Mim. XVII. Cic. leg. I. 16. et Hor. III. 12. 10. 
calamistratus. Apul. Met. II. 19. 21. Plaut. Asin. 

627. conf. Cic. Sest. 18. 
congruus. Apul. Met. VI. 23. 3, VII. I. 28 (hoc 

loco tamen idem significat, quod consentiens, de 

hominum unanima voluntate). d. d. Piat. II. 13. 

Plaut. Mil. glor. 1116. conf. Ovid. Met. XV. 487. 
corpulentus. Apul. Met. VII. 23. 19. Asclep. 27. 

(significatione vocis corporalis). Plaut Epid. 10. 

conf. Quinct. VI. 1. Enn. inc. lib. XLIII. 
delicuus. Apul. florid. 3. Plaut. Cas. 206. Varr. 

L. L. VII. 106. 
famelicus. Apul. Met. I. 26. 30. Plaut. Cas. 130, 

Rud. 311. conf. luv. XIV. 146. 
hircinus (hirquinus). apud utrumque nostrum cum- 

substantivo ;,barba" conjunctum. Apul. Met XL 

8. 8, Plaut. Poen. 742, Pseud. 967. conf. Hor. 

Sat. I. 4. 19. 
hircuosus (hircosus). Apul. Met. V. 25. 2. Plaut. 

Merc. 575. conf. Pers. III. 77. Mart. X. 98. 
impuratus. Apul. Met. II. 25. 10, IX. 10. 15: 

^impuratissima illa capita." Plaut. Aul. 359, Rud. 

543. conf. Terent. Phorm. 669, 962. 
injurius. Apul. Met. XL 6. 17. Plaut. Aul. 691, 

Cist. 103. conf. Terent. Adelph. 106, 205, Hec. 

72, 73. Liv. XLIII. 5. 5. 
morigerus. Apul. Met. II. 5. 11. ApoL 14, 74. 

Plaut. Amph. 1004, Capt. 966, Curc. 109. conf. 

Terent. Andr. 294. Naev. com. 91. Afran. com. 

372. Lucret. IV. 1273, V. 80. 
nescius (passive ponitur). ApuL Met. V. 12. 3, 

VIII. 138. Plaut. Capt. 265, Rud. 275. conf. Tac. 

Ann. I. 59. 

obstupidus. Apul. Met. I. 25. 7. Plaut. Mil. glor. 

1254. conf. Pacuv. 54. 
oculatus (quod signiflcat bonis oculis praeditus). 

Apul. apol. 57. Plaut. Truc. 489. conf. Suet. 

rh. 5. 
oppessulatus. Apul. Met. I. 22. 3, IX. 30. 11. 

legebatur antea in scena Amphit. quae nunc 

supposita habetur. 
patibulus (sic codices; Scaliger quem secutus est, 

V. d. Vliet. patibulatus). Apul. Met. IV. 10. 16. 

Plaut. fr. Carbon. a. Non. ;,patibulus ferar 

per. urbem." (ex coniectura Lipsii). Codices: 

^patibulum ferat per urbem, deinde adflgat 

(adflgatur. edid. Z. Mueller) cruci". Nonius. 

M. 221. 
penitus. Apul. Met. V. 8. 22 : praecordiis penitus 

(v. d. Vliet. cum editionibus), praecordiis penitis 

(Oudend.) Met. VIII. 7. 25: penitus in medullis. 

Colv: penitis in medullis. Met. XI. 6. 15: penita 

mente. Apol. 31: penitus piscium ventribus. 

Salmasius : penitis piscium ventribus. d. d. Socr. 

16: in ipsis penitissimis mentibus conf. Plaut. 

Cist. 63 : pectore penitissimo. Asin. 41 : ex penitis 

faucibus.'' Pers. 522: ex Arabia penitissima. 

Sic et 541. conf. Varr. Sat. Men. fr. 522. 

robiginosus. Apul. d. d. Socr. 5. Plaut. Stich. 228. 

conf. Mart V. 28. 7. 
senectus. Apul. Met. VII. 27. 3: Senectam in- 

firmitatemque meam contemnit. (v. d. Vliet). 

Senectam infirmitatem (quod Colvius conjecit). 

Plaut. Trin. 43, Aul. 273. Lucret. III. 772. 
subitarius. Apul. d. d. Socr. prol. in. Plaut. Mil. 

glor. 225. conf. Liv. III. 4. 
scruposus. Apul. Met. VI. 31. 29. Florid IL pag. 

14. 5. (scruposu F. scrupulosum <p^ scruposum 

Stewechius). Plaut. Capt. 185. conf. Lucret. IV. 

521. (523). 
succidaneus Apul. Met. VIII. 26.23. Plaut. Epid. 

140. conf. lustin. XXXVIIL 6. 
sucidus. Apul. apol. 24. Plaut, Mil. glor. 787. conf. 

Varr. R. R. 11. 11. luv. III. 24. Mart. XI. 27. 

(consucidus. Plaut. Mil. glor. 787). 
voluptarius. Apul. Met. 11. 19. 5 : voluptarii seces- 

sus. Plaut. Poen. 602: liberum ut commos- 

„traremus tibi locum et voluptarium, conf. Cic. 

de fin. V. 25. 
adjectiva, quae duabus terminationibus moventur : 
cognominis. Apul. Met. I. 23. 8. Plaut. Bacchid. 

39. Plaut. fr. apud. Serv. Verg. Aen. VI. 383. 

Suet. Oth. 1. 

capularis. Apul. apol. 66. Plaut. Mil. glor. 628. 

conf. Lucil. Susp. III: pergit capulare cadaver. 

♦ 

cujatis (quoiatis). Apul. Met. I. 5. 10, V. 19. 14, 
. VIII. 24. 7. Plaut. Bacchid. fr. 23, Curc. 404. 

Men. 541, Poen. prol. 109, 994. conf. Cic. Tusc. 

V. 108. Liv. XXVII. 19. 
dapsilis. Apul. Met. XI. 3. 26. Plaut. Most. 982, 

Pseud. 396, 1266, Aul. 167. conf. Titin. Com. 136. 
ignorabilis. Apul. Met. XI. 22. 24. Leo. ad. Pseud. 

592: ignobilis. A. Festus. p. 174: ignorabilis P. 

conf. Cic. de inv. II. 99. 
versipellis. Apul. Met. 11. 22. 28. Plaut. Amph. 

prol. 123. conf. Petron. 62. 13. 
unius terminationis sunt haec: 
impos. Apul. Met. III. 12. 2, V. 22. 9. d.d. Socr. 

3 : „veritatis impos", absolute positu mest. d. d. 

Plat: „impotem ipsum aliorum addici potestati". 

Plaut. Cas. 629, Trin. 131, Truc. 828. conf. Sen. 

Agam. 117. 
mansues. Apul. Met. VII. 23. 23, XI. 8. 10. Plaut. 

Asin. 145. conf. Acc. tr. 453. Varr. Sat. men. 364. 
perpes. Apul. Met. II. 22. 24, IIL 3. 24, IX. 11. 

9. Florid. 17. pag. 26. 11. d. d. Socr. 1. Apol. 

73. Plaut. Amph. 280, 273, Truc. 278. conf. 

Pacuv. 10, 188, 208, Enn. 360. 

praegnas. Apul. Met. VI. 4. 15: praegnatibus. 

Plaut. Mil. glor. 1077, Truc. 198, 811. conf. 

Terent. Hec. 641. 
primor (utrum Nominativus exstet necne in 

dubio est.) Apul. Met. IV. 28. 23: primore 

digito. VII. 16. 6: primoribus ungulis, X. 17. 

23 : primoribus pedibus (notione pedibus priorbus, 

aliis locis semper significatione prioris partis). 

Plaut. Bacchid. 675: „digitulis duobus sumebas 

primoribus". Poen. 566: „digitulis primoribus." 

Trin. 910: „in labris primoribus." conf. Lucret. 

VI. 1193. Afran. 385. Turp. 31. Lucil. (Mtlller). 

p. 221. Cic. Cael. 28. 
ex ac^jectivis deminutiva occurrunt haec: 
pauculus. Apul. Met. VI. 2. 13, X. 30. 2, XI. 29. 

19, 30. 25. Plaut. Merc. 386, Truc. 643. conf. 

Ter. Heaut. 828, Hec. 143 Afran. 340. Caton. 

fr. a. Pest. 154. (b) 2. Cic. Att. V. 21. 
pauperculus. Apul. Met. X. 31. 5, Plaut. Aul. 171, 

Epid. 540, 555, Pers. 345. conf. Ter. Heaut. 96, 

Adelph. 647. 
pauxillus (pausillus). Apul. Met. X. 27. 18. (subs- 

tantive). Plaut. Aul. 112, Capt. 176, Curc. 176, 

Most. 864, 865. Truc. 686. conf. Afran. 247. 

Naev. 55. Nov. 62. Turp. 90. imprimis. Afran. 296. 

tantillus. (et ab Apuleio et a Plauto substantive 
positum). Apul. Met. II. 32, 23, IV. 26. 11, VI. 
20. 2, VII. 27. 25, VIII. 5. 15, X. 16. 23. Plaut. 
Most. 394, Poen. 273, Rud. 1150, Trin. 60, Truc. 
537, 609. Conf. Ter. Adelph. 563, 

c. Adverbia. 

adaeque. Apul. Met, IV. 8. 20, VIII. 31. 26, X. 

2, 27. Plaut. Capt. 828, Cas. 683, Most. 30. cf. 

Liv. IV. 43. 5. 
aliquantisper. Apul. Met. I. 11, 12. Plaut. Pseud. 

571. Conf. Ter. Heaut. 572, Adelph. 639, Caecil, 

Com, 45. Flor. II. 18. Iustin.I.8,IV. 2, XL. 11. 
apprime. Apul. d. d. Socr. 20. Met. IX. 14. 22, 

X. 17. 24. Plaut. Cist. 125 (conf. Gell. XVII. 

2. 14), Trin. 373, Rud. 735. conf. Ter. And. 61, 

Hec, 247. 
assiduo. Apul. Met, IX, 15. 4. Apol. 15. Plaut, 

Cist, 185, Mil, glor. 50, Most. 9, 76, Truc. 422. 

Conf. Lucil. Sat. V. 23. 
circumcirca. Apul. Met. XI. 3. 9. Plaut. Aul. 468. 

(semel apud Cic, ad. fam, IV, 5. 8.) 
commodo. d. d. Plat. I. 1, d, d, Socr, 20, Plaut. 

fragm. Privolaria. pag. 534. conf. Sen. ep. 70, 19. 
derepente, Apul. apol. 74. Plaut. Men. 874, Most. 

488. conf. Ter. Hec. 518, 554. Enn. tr. 76. Acc. 

tr. 184. Turp. Com. 3. Afran. Com. 199, 223, 

Pomp. Com. 132. Nov. Com. 44. Caton. Orig. 

V. 3. Varr. Sat. Men. 466. Suet. Tib. 23, 

Vesp. 2. 
efflictim. Apul. Met. I. 8. 15, III. 16. 5, V. 6. 

15. Apol. 79. florid. 9. pag. 12. 18: efflictim. s, 

Krueger: effectius. Plaut. Amph, 517, Cas. 49, 

Merc. 444, Poen, 96, 1095. conf. Naev. 37, Pomp. 

42. Laber. 12. 
exadversum (absolute positum). Apul, Florid. 15. 

pag. 16. 12. Plaut. Bacchid. 835. conf. Ter, 

Adelph. 584, Phorm. 88, 97. 
fortassis. Apul. Met. V. 9. 19, Plaut, Asin. 493. 

conf, Sen. Rhet. 
guttatira. Apul. Met. III. 3. 3, XI. 9. 28. Plaut. 

Merc. 205. conf. Enn tr. fr. 172. 
insperato. Apul. Met. IX. 38. 25. Plaut. Aul. arg. 

14. conf. Lucil. Sat. 30. 38. 
interibi. Apul. apol. 73. Plaut. Capt. 951. conf. 

Afran. Com. 138. 
oppido. Apul. Met. II. 25. 5. Apol. 52. Plaut, 

Amph. 299, Aul. 410. Mil. glor. 627,634, Cist. 

576, Curc. 135, Most, 136, 165, 733, 809,Pers. 

741, Pseud. 425, Rud. 207, Men. 709. conf. Ter. 

Heaut. 669, 704, 734, Adelph. 322, Hec. 238, 

Phorm. 317, 763. Cic. ad. fam. XIV. 4deOrat. 

H. 64, 259. 
praefiscine. Apul. florid. 16. pag. 25. 8. (Colvius 

restituit: praeflscine, praefascine, P. <p.) Plaut. 

Asin. 491, Cas. 343, Rud. 461. conf. Titin. 110. 
,. Afran. 36. Petron. 73. 
praequam. Apul. florid. 15. pag. 17. 2 prequam F, 

e 

pquam (p^ Krueger : perquam, antiquae editiones : 

praequam. Plaut. Amph. 634, Aul. 507, Most. 

1146. conf. Ter. Eunuch. 301: praeut. 
prorsum. Apul. Met. III. 2. 10, IX. 37. 2. Apoi. 

4. Plaut. Cist. 426, Mil. glor. 1193, Pers. 677, 

conf. Ter. Hec. 315. 
publicitus. Apul. Met. X 29. 26: „talis mulieris 

publicitus matrimonium confarraturus." Plaut. 

Amph. 161, 162. Bacchid. 319. Pers. 509: „ut 

fiat auctio publicitus." conf. Lucil. fr. XII. 5, 

XVI. 1, XXX. 121. 
repentino. Apul. Met. VIII. 4. 21. Florid. 16,p. 21. 

3. de Mundo 16, Plaut. Pseud. 37. Cic. Quinct. 

14. Caes. d. b. G. 11. 33. 
seorsum. Apul. Met. XI. 21. 11, Plaut. Capt. 710, 

Epid. 402. (sorsum) conf. Ter. Adelph. 971. 

Lucret. III. 629, 630. (sorsum). 



37 



sequius. Apul. apol. 87: „quid in eo tempore se- 

quius agentem vel loquentem matrem suam prop- 

ter insaniam viderit." Plaut. Cist, 692 (setius). 

conf. Afran. com. 293. Liv. II. 37. 
solide. Apul. Met. IIL 15. 17. Plaut. Trin. 850, 

892. Ter. And. 964. 
strictim (proprio sensu). Apul. Met. XL 10. 20 

(Codd : strictim, v. d. Vliet : astricti). Plaut. Capt. 

267. conf. Cic. p. Cluent. 10, qui signiflcationem 

translatam usurpat. 
unde unde. Apul. Met. V. 30. 20. Plaut. Pseud. 

106. conf. CatuU. 67. 27. Hor. Sat. L 3. 87, 
usquequaque. Apul. Met. X. 27. 14, 30. 8, XI. 

29. 20. Plaut. Poen. prol. 105, Mil. glor. 1134. 

Cic. ad. fam. VII. 16. Suet. Aug. 86, Tib. 6, 

Claud. 13, Dom. 12. Khet. 6. 
etiam adverbium deminutivum reperitur: 
longule. Apul. florid. 2. pag. 2. 8. Plaut. Men. 

proL 64, Rud. 266. conf. Ter. Heaut. 239. 
adverbia inusitata ratione formata: 
ampliter. Apul. Met. I. 21. 14, X. 26. 22. Plaut. 

Merc. 99, Mil. glor. 758. conf. Att. 282. Pomp. 54. 
avariter. Apul. Met. IV. 7. 7: v. d. Vliet. cum. 

codd. F. <p. „merum saevienti ventri tuo soles 

aviditer ingurgitare". Pal: avariter vide Hildebr. 

ad hunc locum. Plaut. Curc. 128: „Hoc videut 
ingurgitat inpura in se merum avariter faucibus 
plenis.'* Rud. 1238. conf. Claud. Quadr. fr. Non. 
510. 19. Sqq. 
severiter. Apul. Met. 11. 27. 28. Et Plautus usus 
est teste Prisciano 15. 1010. conf. Titin. 67. 



d. Verba. 

quorum radix cadit in litteram consonantem: 
effigere. Apul. Met. III 6. 14, V. 7. 6. (codd. P. <p : 

effiigitis, V. d. Vlietlegit: affligitis). Plaut. Asin. 

818, Cist. 526. conf. Cic. ad. Att. IX. 19. 2. 
indipisci. Apul. Met. VI. 5. 25. Plaut. Epid. 451, 

Trin. 224, Rud. 1315. conf. Lucret. II. 211. 

Liv. XXVIII. 30. 12. dum autem Apuleius ver- 

bum proprio sensu usurpat, Plautus tantum 

significationem translatam adhibet. 
introrumpere. Apul. Met. I. 17. 19, II. 26. 24. 

Plaut. Amph. 1048, Mil. glor. 460, Rud. 570. 

conf. Ter. Eun. 996. 
prodigere (sensu translato). Apul. d. d. Plat. II. 4. 

Plaut. Aul. 380, Merc. 1020. conf. Sall. or. Lep. 

Suet. Ner. 30. Tac. H. I. 20. 
specere. Apul. florid. 18. pag, 31. 22 (strepit F. <p. 

V. specit Hildebrandius. Alii aliter coujecerunt.) 

Plaut. Bacchid. 399, Cas, 516, Most. 132. conf. 

Enn. Ann. 402. Caton. Varron Sat. Men 65. 1. 

184. 
quibus subjungimus verba inchoativa: 
exolescere (notione perverse crescendi). Apul. 

Met. IX. 32. 2. Plaut. Bacchid, 1135. Col. II. 

18. 3. 
persentiscere. Apul. Met. VIII. 10. 13, 22. 17. 

Florid. 12. pag. 14. 18. d. d. Plat. I. 13. Plaut. 

Aul. 63, Merc. 687. conf. Ter. Heaut. 769, 916. 

Lucret. III. 249. 
et verbum defectivum: 
infit. Apul. Met. L 12, 4. et passira. Plaut. Asin. 

343, Aul. 318, Bacchid. 265. Merc. 249, Rud. 

prol. 51, 53. conf, Lucret, R. N. III. 515. Verg. 

Aen. X. 860. 
quorum radix littera u terminatur: 
astituere. Apul. Met. III. 2. 14, IX. 11. 16. Plaut. 

Capt. 846. conf. Att. 55. 
quorum radix in Utteram i exit: 
admoUri. Apul. Met. I. 10. 18, Plaut, Rud, 599, 

Asin. 570. Conf. Curt. VIII. 10. 
obgannire. Apul. Met. II. 2.9,11.20. Plaut. Asin. 

422. conf. Ter. Phorm. 1030. 

subservire. Apul. d. d. Plat. I. 9. 13. Plaut. Men. 

766. conf. Naev. com. 112. Ter. And. 735. 
suffulcire. Apul Met. X. 20. 10. Plaut. Epid. 83. 

conf. Lucret. IV. 867. 
quorum radix excidit in e: 
attinere. Apul. Met. III. 20. 18. Plaut. Men. 588, 

Bacchid. 180. conf. Sall. b. Jug. 108. 3. hist. 

fr. 1. 48 (51). 6. 
attondere Apul. Met. III. 17. 1. Plaut. Bacchid. 

242. conf. Verg. Georg. II. 406. 
condecere. Apul. Met. VI. 9. 15. Plaut. Amph. 

722, Cas. 652, Aul. 582, Poen. 305, Pseud. 935, 

Truc. 227. conf. Turp. com. 127. Pompon. 

com. 72. 
complacere. Apul. Met. IV. 32. 25 (complacitus). 

V. 9. 8 (complacuit). Apol. 15 (complacitus). 

Plaut. Amph. Prol. 106 (complacitum est). Rud. 

187 (complacitum est). Rud. 727 (complacue- 

runt). conf. Ter. Andr. 645 (complacitast). Heaut. 

773 (complacitam formam). 
dispudere. Apul. apol. 63. Plaut. Bacchid. 481, 

Most. 1166, conf. Ter. Eunuch. 832. 
habere (habitandi notione). Apul. Met. I. 21. 19 

(cum uxore — comite F, cum uxore — comite 

fp g), d. d. Plat. 11. 23. Piaut. Aul. prol. 5, Bac- 

chid. 114. Truc. 77, 246. conf. Afran. 136. 

Naev. 83. 
permulta denique verba, quorum radix littera a 

flnitur: 
acceptare. Apul. Met. X. 19. 17, 23. pag. 240. 16. 

Plaut. Pseud. 627. conf. Varr. Sat. Men. 24. 1. 110. 
accurare. Apul. apol. 87. Plaut. Mil. glor. 805, 

Pers. 393, Pseud. 939, Men. 208. conf. Cic. d. 

inv. I. 58. 
adjutare. Apul. apol. 31. Plaut. Cas. 580, 807, 

Truc. 559. conf. Ter. Heaut. 416, 546, Eun. 150, 

Hec. 359, And. 209, Phorm. 99, Adelph. prol. 

16. Pac. 98, 157, Att. 103. 
annutare. Apul. Met. X. 32. 9, Plaut. Men. 437, 

conf. Naev. fr. 76 et 112. 
auscultare. Apul. Met. VIII. 31. 7. Plaut. Rud. 

515. conf. Ter. And. 209, Heaut. 585. et passim. 

Pomp. Com. 12. Afran. 265, 306. Caec. 196. 

Cic Rosc Am. 104. 
auspicare. Apul. florid. 16. pag, 21. 21. (notione 

paullo diversa praedicendi praenuntiandique). 

Plaut. Stich. 502. conf. Naev. bell. Pun. 4 fr. 3. V. 
autumare. Apul. Met. I. 18. 23, V. 25. 8. Apol. 

4. d. d. Socr. 6, 8. Plaut. Amph. 306, 332, 416, 

752, Capt. 235a, 606, 885, 891, 955, Epid. 545, 

644, Men. 760, Trin. 324. conf. Pacuv. 118, 169, 

308, 338, 373, 403. Att. 579. trag. Quinct. VIII. 

3, Trab. 6 (ex comjectura Ribbeckii, codices: 

arbitror), Att. 6. Ter. Heaut. prol. 19. Lucil. 

XXVIII. 46. 
beare. Apul. apol. 37. Plaut. Asin. 330, Amph. 

641, Mil. glor. 468. conf. Ter. Phorm. 170. 

Titin. Com. 120. 
bubulcitare. Apul. florid. 6. pag. 6. ll.Plaut. Most. 

53, (bubulcitari). conf. Varr. Sat. Men. 52. 1. 149. 
caper(r)are. Apul. Met. IX. 16. 5. d. d. Socr. prol. 

p. 2. 7. Plaut. Epid. 609. conf. Varron. L. L. 

VII. 107. Varr. Sat. Men. 31. 1. 119. 
celerare. Apul. Met. II. 6. 24. Plaut. Pseud. 168. 

conf. Turp. 124. Lucret. R. N. I. 387. Verg. 

Aen. IV. 641. V. 609. IX. 378. 
comissari vel comisari. Apul. Met. 11. 24. 24. Plaut. 

Most. 317, Pers. 568, Rud. 1422, Stich. 775. 

conf. Ter. Eunuch. 442. 
comminari. Apul. Met. VI. 16. 19 (comminans: 

codd. commentans: v. d. Vliet), 26. 1, VIII. 30. 

9, X. 6. 29. Plaut. Aul. 414, conf. Suet. Caes. 

14, 62, Cal. 22, Tib. 37. 
concinnare. Apul Met. III. 13. 17 (notione pa- 

randi), VI. 24. 18, VII. 20. 4, VIII. 12. 12. Plaut. 

Asin. 216, Amph. 529, Capt. 601, 818, Men. 

102, 467, Truc. 793. conf. Afran. 374. Lucret. 
concipilare. Apul. Met. VII. 18. 23 (Lipsius con- 

cipilabat, v. d. Vliet compilabat), Apul. Met. IX. 

2. 5 (compilassent codd. ex lectione v. d. Vliet). 

Apol. 96. Plaut. Truc. 597. conf. Naev. incfab. 

XXV. Vide, quae scripsit v. d. Vliet, Archiv. 

f. Lat. Lex. IX. p. 461. 
cunctare. Apul. d. d. Socr. 2. Plaut. Cas. 792. conf. 

Att. fr. 72. Enn. com. 3, tr. 211. 
contemplare. Apul. florid. 7 pag. 8. 7. Plaut. Amph. 

441, Merc. 407, Most. 166, Pers 564 (contem- 

plarier. Poen. 1129). conf. Enn. tr. 325, Naev. 

tr. 4, Att. tr. 557, Titin. com. 21. 
deamare. Apul. d. d. Plat. H. 16. Plaut. Epid. 

219, Poen. 1176, Truc. 703. conf. Afran. 357, 

Laber 41, Terent. Heaut. 825. 
dedecorare. Apul. apol. 15. Plaut. Bacchid. 498, 

Trin. 299, conf. Ter. Hec. 210. Sall. Suet. Ner. 36. 
dedolare. Apul. Met. VI. 13. 1, VII. 17. 23, IX. 

7. 17. Plaut. Men. 859. conf. Col. IV. 26. 1. 

Apuleius et proprio sensu et translate, uno loco 

(X. 7. 17) obscoene ponit. 
defaecare. Apul. Met. IX. 22. 5. Plaut. Most. 158, 

Pseud. 760, conf. Col. XII. 33. 

defenerare. Apul. apol. 75. Plaut. Vid. fr. 2. 34. 

conf. Cic. parad. VI. 46. 
defraudare. Apul. Met. IV. 25. 11, IX. 28. 19. 

Apol. 86. Plaut. Asin. 91, 93, Pseud. 93. conf. 

Ter Adelph. 246, Phorm. 44 (defrudans). Varr. 

Sat. Men. 59. 4. 169, Petr. 69. 2, Cic. ep. VII. 

10. 2. 
deosculari. Apul. Met. I. 17. 4, 24. 3, 16. 6, 26. 

25, 28. 18, III. 24. 30, IV. 1]. 13. Plaut. Cas. 

136, 453, 467. cf. Val. Max. 
ductare. Apul. Met. VI. 28. 4. (v. d. Vliet inseruit 

ductabo). Apol. 82. Plaut. Most. 845. conf. Enn. 

tr. 295. Sall. apud. Quinct. VIII. 3. 44. 
esitare. Apul. Met. I. 19. pag. 15. 10, X. 16. 23. 

Plaut. Capt. 188. (Leo : essitas) cf. Caton. R. R. 

175. Varr. Sat. Men. 52. 10. 52. 
evitare (interflciendi signiflcatione). Apul. Met. 

III. 8. 4. Plaut. Cas. 749. (hodie Leo legit: 

interimat). conf. Enn. trag. 124. (87). Acc. tr. 

348. 
exantlare (exanclare). Apul. Met. I. 16. 5, VI. 4. 

13, 11. 10, VIL 6. 1, VIIL 1. 11, XL 2. 11, 

12. 8, 15. 23. Plaut. Stich. 273. conf. Enn. 90, 

134. Pacuv. 290. Att. 91. 269. Quinct. I. 6. 40 : 

„sed opus est modo, ut neque crebra sinthaec 

neque manifesta, quia nihil est odiosius affec- 

tatione nec utique ab ultimo et jam oblitteratis 

repetita temporibus, qualia sunt topper et an- 

tegerio et exanclare et prosapia et saliorum 

carmina vix sacerdotibus suis satis intellecta." 
fabulari. Apul Met. XI. 16. 26, d. d. Socr. prol. 

p. 3. 5. Plaut. Amph. 201, 300, 623, 698, Merc. 

364, 872, Pers. 149. conf. Titin. com. 111. 171. 

Afran. 148. Enn. tr. 133. Ter. Phorm. 654, Hec. 

316. Suet. Aug. 74, Cal. 22, Dom. 4. 
fugitare. Apul. d. d. Plat. II. 10. Plaut. Asin. 

484, 485, Capt. 541. conf. Ter. Heaut. 434, 

Adelph. 872, Hec. 776, Phorm. 623, 835, Eun. 

847. Nov. 2. Lucret. I. 658. 
grassari (proprio sensu). Apul. Met. VII. 7. 3, 

VIII. 16. 9, 17. 20. Plaut. Bachid. 1138, Poen. 

514, Rud. 251. conf. Petron. 117. 3. 
hariolari. Apul. Met. II. 7. 18. d. d. Socr. 18. Plaut. 

Asin. 316, Mil. glor. 1256. conf. Pompon. com. 

110. Ter. Phorm. 492. Cic. ad. Att. VIII. 11. 3. 
incubare (incolere, habitare signiflcat). Apul. Met. 

VII. 7. 6. Plaut. Cas. 110. conf. Ovid. Met. I. 

634, II. 338. 
incertare. Apul. Met. V. 13. 21, XI. 16. pag. 264. 

25. Plaut Epid. 545. conf. Pacuv. tr. 150. 

lusitare. Apul. Met. IV. 7. 3. Plaut. Capt. 1000. 

conf, Naev. ap. Non. 139. 25. 
mussitare. Apul. Apol. 71. Plaut. Aul. 131, Cas. 

664, Mil. glor. 311, 477, Pseud. 501, Truc. 312. 

conf. Ter. Adelph. 207. 
nutricare et nutricari. Haec forma. Apul. Asclep. 

36. Plaut. Merc. 609, Mil. glor. 715. conf. Afran. 

Com. 401. Lucil. Sat. 30. 129. Varr. R. R. 11. 

8. 4; I 23. 5, II. 2. 17. Petron. 77. 1. 

Illa forma. Apul. apol. 18. conf. Varr. Sat. Men. 

542. Cic. de. N. D. II. 86. 
obsono. Apul. apol. 21. Plaut. Aul. 280, Bacchid. 

97, Capt. 474, Cas. 491. Conf. Ter. Ad. 117, 

964. Cic. Tusc. V. 97. 
offirmare. Apul. Met. VII. 28. 26, X. 10. 8, Plaut. 

Merc. 82, Bacchid. 1198, Pers. 222. conf. Pacuv. 

tr. 293. Acc. tr. 372, Ter. Heaut. 1052, Eun. 

217, Hec. 454. 
participare. Apul. Met. I. 4. 2, IX. 33. 16. (eo- 

dem sensu quo, communicare cum aUquo). Plaut. 

Aul. 132, Cist. 165, Pers. 757, Stich. 33, Mil. 

glor. 263, Truc. 748. conf. Lucret. R. N. IIL 

692. Cic. de legg. I. 33. 
patrissare (imitari patrem). Apul. Plorid. 3. pag. 3. 

16. Plaut. Pseud. 442. conf. Ter. Ad. 564. 

perspectare. Apul. d. d, Plat. II. 23. Plaut. Most. 

815. conf. Pomp. Com. 28. Suet. Aug. 98. 
prolectare. Apul. Met. V. 7. 15, XI. 7. 14. Plaut. 

Bacchid. 567. conf. Cic. Placc. 8. Ovid. Past. 

IV. 433. 
propitiare. Apul. Met. I. 10. 19, II. 10. 14. IV. 

29. 20, IX. 27. 27, X. 32. 3, XI. 2. 5, 9. 1, 

26. 14. Plaut. Poen. 339, 378, 848. conf. Suet. 

Oth. 7, Vesp. 7. 
renumerare. Apul. apol. 92. Plaut. Bacchid. 46, 

516, 608. conf. Ter. Hec. 502. 
subigitare. Apul. apol. 87. Plaut. Men. 204, Cas. 

964, Mil. glor. 649, 1402. conf. Ter. Heaut. 567. 
suffarcinare. Apul. Met. IX. 8. 26, 29. 3, X. 16. 

28. Plaut. Curc. 289. conf. Ter. And. 770. 
tuburcinari. Apul. Met. VI. 25. 4. Plaut. Pers. 122. 

conf. Turp. Com. 2. Titin. Com. 82. 



CAPUT SECUNDUM. 

Vocabula Apulei, quorum forma princeps vel alia forma inde 

derivata apud Plautum exstat. 



Omnibus igitur coUectis vocabulis, quae ab 
Apuleio usurpata Plauti imitationem indicant, 
non tamen omnia, quae ex nostro indagari pos- 
sunt prisca et obsoleta conquisita sunt. 

Restat in Apuleio bona pars vocabulorum, quo- 
rum forma nobis nova et inaudita videretur, nisi 
prima forma aliave inde derivata in Plauto non 
inusitata firmaret antiquitus ea vocabula in usu 
fuisse. 

Ergo id egimus in secunda nostrae dissertatio- 
^l nis parte, ut omnia ea vocabula Apuleiana in 

unum conferremus, quorum formae cognatae jam 
priscis temporibus aut in uno Plauto aut et in 
illo poeta comico et in aliis veteribus scriptori- 
bus inveniebantur. 

Incipimus a substantivis quae in Apulei scriptis 

occurrunt. 
adversator. Apul. d. d. Socr. 5. Apud Plautum 

reperimus feminini generis formam Most. 257. 

conf. Ter. Heaut. 1007. 
allubentia. Apul. Met. I. 7. 25. compara : ;,adlibes- 

cere." Apul. Met. 11. 10. 13, VII. 11. 18: „adlu- 

bescebat." IX. 3. 28: ;,adlibescerem." Plaut. 

Mil. glor. 1004. Plautus praeterea utitur voce 

,.lubentia" Asin. 268: 

„ut ego illos lubentiores faciam quam Libentiast." 

Stich. 276: 

;,itaque onustum pectus porto laetitia luben- 

tiaque." 
amasio. Apul. Met. III. 22. 29, VII. 21. 19. Plautus 

aliam terminationem vocabuli habet. Cas. 590. 

Truc. 658. Ita apud Apuleium duplicem exitum 

in „gerulo" et „gerulone" invenimus. 
assula. Apul. apol. 35. Plautus novit adverbium 

^assulatim". Capt. 832. Men. '859. 
aulula (scribitur et ollula). Apul. Met. II. 7. 1, V. 

20. 5. Plautus vocem „Aulularia" usurpat pro 

fabulae titulo. „Aula'' legitur Plaut. Capt. 846. 

Curc. 396. 
auscultatus. Apul. Met. VI. 13. 12. et „auscultator'' 

4 

Apul. Met. VII. 16. 25. Supra locos jam lauda- 

vimus quibus verbum auscultandi in Plauti 

fabulis occurrit. Hisadjicimus „auscultatio"Plaut. 

Rud. 502. 
boatus legimus Apul. Met. III. 3. 1, X. 7. 17 

(v. d. Vliet cum codd.: vocatu, Oud. : boatu). 

Usus verbi boandi apud utrumque scriptorem 

supra cognovimus. 
cavillus. Apul. Met. II. 19. 25. Sed et cavillum 

Met. L 7. 26, in Plauto tamen reperimus tantum 

;,cavilla" Aul. 640. 
cauponius. Apuleius (Met. I. 5. 11) substantive 

utitur, apud Plautum vero adjectivum scriptum 

legitur Poen. 1298. 
commentator apud Apuleium reperitur Apol. 74. 

(P q> V: commentator, Oudendorpius : commentor) 

verbum commentandi, quod Plauto usitatissi- 

mum est, jam supra laudavimus. 
converritor. Vide Apuleium Apol. 6, saepius 

apud Plautum „converrere" Rud. 845, Stich. 

389, 351. 
coquina (substantive). Apul. d. d. Plat. II. 9. 

Plautus Pseud. 790. Sq. adjectivum „coquinus'\ 

adhibet nec non verbum „coquinare" Aul. 406, 

Pseud. 852, 875. 

coquitatio. scriptum est apud Apuleium Met. IV. 

22. 24, quod nusquam alias reperitur, Plautus 

uero nobis servavit verbum „coquitare'' Plaut. 

Aul. 408. (Leo dat : coquinatum, Nonio auctore, 

coquitandi verbum tradit Paulus ex Pesto 61. 18). 

Pseud. 853, 874, 875. 
crocota. Apul. Met. VIII. 27. 12, XI. 8. 12. Plautus 

Epid. 224: crocotula. Plaut. fr. Non. 538. 13. 
crurum ejus fragium. Apul. Met. IX. 23. (ita codices, 

V. d. Vliet crurum ei fragium) duo vocabula in 

unum contracta leguntur apud Plautum Poen. 

886: ^crurifragius," similis forma posita est 

Plaut. Amph. 454: „lambifragium." 
effigiatus. Apul. florid. 15. pag. 1 7. 4. conf. Plaut. 

Rud. 421. 
gerulo, quod vocabulum supra jam composuimus 

cum amasione, legitur Apul. Met. III. 28. 24. 

gerulus contra Met. IV. 16. 9, VI. 18.2,20.2: 

gerula, VIII. 28. 25, IX. 39. 6, XI. 16. p. 264. 

25. vide Plautum Aul. 502: (saluti)gerulos, 

Bacchid. 1002, Truc. 551 (damni)geruli, Pseud. 

181: munerigerulus. 
lucricupido. Apul. d. d. Plat. 2. 15. Plautus adjectivo 

etiam composito „turpilucricupidus" utitur Trin. 

100. 

mussitatio. Apud neminem nisi apud paucos recen- 
tioris aetatis scriptores legitur, id Apuleius semel 
usurpat Met. VIII. 4. 21. Mussitandi autem 
verbo utrumque scriptorem usum esse quisest 
qui ignoret. Vide supra s. v. mussitare. 

nugamentum. Apul. Met. I. 25. 18. Praetervoca- 
bulum „nugae", quod Plauto usitatissimum est, 
reperimus apud eundem haec ab eadem stirpe 
derivata: „nugari" Plaut. trin. 900, „nugator," 
Capt. 275, Curc. 462, Trin. 1138. 

nutricatio. Apul. d. d. Plat. 2. 26. nutricari. Apol. 18. 
Plaut. Merc. 509: nutricare. 

oppexus. Apul. Met. XI. 9. 26. conf; Plaut. Pers. 
111: oppectere, quo unico loco oppectendi ver- 
bum in tota Latinitate reperitur. 

palumbulus. Apul. Met. X. 22. 2. Quantopere 
Apuleius deminutivis delectetur, omnibus notum 
est. Plautus scribit ^palumbis" Bacchid. 51. 

patagium. Apul. Met. IL 9. 21 (conf. Naev. tr. 48). 
conf. Plaut. Aul. 505 : ;,patagiarius,'' Plaut. Epid. 
231 : „patagiatus.'' 

pera. Apul. apol. 22. Apud. Plautum adverbium 
occurrit nobis „peratim'' Epid. 351. 

piator. Apul. florid. 15. p. 19. 4. Kr. (ex conjectura 
Lipsiana). In Festo p. 213. 13: piatrix, quod 

conjectura restitutum diu locum tenuit Plaut. 
Mil. glor. 693. „piare'' et Plautus utitur sed et 
alii optimae notae auctores usurpant. Asin. 506. 

posticula. Apul. Met. II. 23. 24. ^jposticulum'* Plaut. 
Trin. 194, 1185. 

potatus. Apul. Met. VII. 10. 29. praeter hoc verbum, 
quo et Plautus et scriptores melioris Latinitatis 
usi sunt, legimus etiam „potatio" Bacchid. 79, 
Capt. 711, Stich. 211. (conf. Apul. Met. VIII. 
1. 22) et ^potator" Plaut. Men. 259. 

praegnatio. Apul. Met. I. 9. 1, V. 18. 22. Asclep. 41. 
Supra enumeravimus locos, quibus Plautus et 
Apuleius inusitata forma „praegnas" usi sunt. 

quercera (querquera). substantive utitur Apul. apol. 
35. (Lucil. Sat. 2. 8). Plautus Friv. fr. 2 : querquera 
febris (Lucil. Sat. fr. inc. 35. et 37). 

ruratio. Apul. florid. 15. p. 16, 15. Kr. cf. Plaut. 
Capt. 84. 

sarcinula. Apul. Met. 1. 17. 14. substantivum, cujus 
deminutivum Apuleius dat, reperitur in Plauto 
Trin. 719, 956. Quod ad numerum vide caput 
tertium, quod aget de formis etymologicis a bona 
Latinitate discrepantibus. 

scortatus. Apul. Met. V. 28. 21. cf. Plaut. Asin. 270, 
Merc. 1018. verbum „scortari" et apud Teren- 

tium heaut. 206. legitur. Plaut. Amph. 287: 

scortator. 
sospitator. Apul. Met. IV. 7. 9. (F. mei** hospita- 

tores, (p. mei hospitatores, d sospicatones, v. d. 

Vliet mei hospites et sospitatores, IX. 3. 24. 

Apol. 64. Sospitatrix. Apul. Met. XI. 9. 18, XI. 

15. 12. Plautus in usum suum vertit verbum 

sospitandi. Plaut. Asin. 683 : Sospitari. Aul. 646 : 

sospitari. 
subitaria. Subst. plur. neutr. gen. Apul. d. d. Socr. 

prol. in. Plautus tantum adjectivo utitur. Vide 

supra. 

Transeamus ad 



b. Adjectiva. 



admissarius. Oudendorp et cum eo v. d. VUet 
lectionem codicum ¥ et q> Met. VII. 16. 29: 
„mares enim ob admissuram veterem pasti 
satiantes ac diu saginati" sic mutaverunt : „mares 
enim ob admissariam venerem pasti satianter 
ac diu saginati". conf. Plaut. Mil. glor. 1111. Sqq: 
„Abi sis hinc, nam tu quidem ad equas fuisti 

scitus admissarius, qui consectare qua maris 
qua feminas." 

comoedicus. Praeterquam apud Apuleius Florid. 

. 16. p. 21. 1. quem Fulgentius Myth. I. praef. 
p. 2. m. ibid. p. 16. imitatus est, nusquamest. 
adverbium vero ;,comoedice" legitur. Plaut. Mil. 
glor. 213. 

concinnaticius, quod rarioris terminationis vocabu- 
lum Apuleius semel tantum usurpat. Met. II, 
11,. derivatum a verbo concinnandi, cujus usus 
quam frequens Plauto sit supra notavimus. 

cordatus. Vox ex vetustioris linguae usu desumpta, 
ita enim scribit Ennius. Ann. 335. (Cic. de rep. 
I. 30.) e cujus thesauro et Seneca in Apocolo- 

. cynthosi. 12. sumpsit. Apuleius posuit Met. V. 31. 
Plautus adjectivo quidem non usus est, semel 
et iterum in ejus fabulis adverbium „cordate" 
est. Mil. glor. 1088. Poen. 131. (conf. Afran. 
Com. 220.) 

cruciabilis. Adjectivum in Latinorum scriptorum 
operibus, quae ad nostram aetatem pervenerunt 
non occurrit ante Apuleium, qui in Metamor- 
phosibus scribit. I. 7. 27: „cruciabilem suspiri- 
tum ducens," X. 3. 1. „Sedillacruciabilisilentio 
fatigata.*' Substantivum ,,cruciabilitas" Plautus 

solus usurpavit Cist. 202, jieque aliter res se 
habet in adverbio ^cruciabiliter", quod legimus 
Plaut. Pseud. 950 nisi quod et auctor belli 
Africani veterem nostrum poetam secutus est. 

efQgiatus. Apul. apol. 14. conf. Plaut. Rud. 421. 

ejulabilis. Apul. Met. IV. 3. 2. (v. d. Vliet: 
. heiulabilis), ejulare : Plaut. Aul. 318, 727, 796, 
Merc. 682, ejulatio. Plaut. Capt. 201. 

famigeratus, participium verbi famigerandi Apuleius 
adjective posuit Plorid. 15. p. 16. 18. Kr: 
„Fanum lunonis antiquitus famigeratum,'' ab ea- 
dem radice est ,,famigerabilis", quo adjectivo Apu- 
leius usus est Met. I. 7. 1. Plautus autem habet 
alia cognata vocabula. Legimus enim Plaut. 
Trin. 692 : „famigeratio". Trin. 2] 5 : famigerator. 

f(o)etulentus. Apul. apol. 7. Plautus usurpat ver- 
bum „foetere". Asin. 894, Cas. 727. 

hircuosus. Apul. Met. V. 25. 2. Plautus „hircosus" 
utitur Merc. 375. 

incuriosus (qui nullam periculi curam habet). Apul. 
florid. 2. pag. 3. 2: ,,agnum incuriosum" conf. 
Plaut. Aul. 562: curionem (lectio incerta, co- 
dices: „curiosam'' curiosum?) 

laetificus. Apuleianum est. Met. II. 31. 9. Ennio 
(in fragmentis) et Lucretio. (L 192.) exempla 

praebentibus sed Plautinum est verbum laetifi- 
candi. Aul. 718. Pers. 760. 

osculabundus, Suetonius primus usurpat (Vit. 2 
extr.), nemo autem afflrmare audeat Apuleium 
vocabuium inde petivisse Met. XI. 6. 4. Apol. 
94. Apuleius etiam liabet terminationem acti- 
vam verbi ^osculari" Met. II 6, 8, quam frequens 
vero Plauto usus sit verbi deponentis „oscu- 
lari" (cujus et haec forma usitata est „auscu- 
lari"), quis est, quin sciat Plaut. Asin. 892, 895, 
Merc. 575, Mil. glor. 288, 320, 461 e. q. s. 

opulens, quae vetustior forma adjectivi „opulentus" 
esse videtur, dictionis Apuleianae est. Animad- 
vertimus in nostro Met. VIII. 15. 25, X. 19. 
20. d. d. Socr. 22. Sallustius, qui et ipse anti- 
quiorum vocabulorum est amantissimus lug. 
85 praebet: „opulenter." Plautusautem Mil. 1171 
voce „opulentitas" est usus (quae ei communis 
est cum Caecilio comico 106). 

peculiatus. Adjectivum scriptum legitur Apul. Met. 
X. 17. 18. Plautinum est verbum „peculiare" 
Pers. 192. 

pertinax. Apuleius proprio sensu ponit d. d. Socr. 
prol. p. 3. 21 : „ales unguibus pertinax," quod et 
Plautus facit. Comparemus locum ex Captivis 

289 : „tenaxne pater est eius ? Immo edepol per- 

tenax." 
plusculus. Apul Met. II, 17. 19, III, 17. 21, IX. 

41. 5, X. 2. pag. 222. 20, 23. 3, Plautus habet 

adverbium plusculum Pers. 21. 
salutiger. Apul. d. d. Socr. 6. Deminutivum „saluti- 

gerulus" usurpat Plautus Aul. 502. 
sequior. Apul. Met. VII. 8. 25, X, 23. 29: „sexus 

sequior" Plautus adverbium sequius passim. 
tantillulus. Apuleius, qui plurimus est in diminu- 

tivis hac voce utitur Met. II, 25. 8, in Plauto 

passim scriptum legitur „tantillus," quae vox 

comicorum poetarum propria est. Vide Plaut 

Most 394, Truc. 537, 609. 
vespernus. Apul. Met. III. 1. 12: „aestus invadit 

animum vesperni recordatione facinoris." Apud 

Plautum haec vox substantivi partes agit per 

eUipsin substantivi coenae. Legitur enim „ves- 

perna" Paul. ex Pesto 368. 8. 



c. Adverbia. 

lam aggrediamur ad adverbia 
altrorsus. Apul. Met. IX. 28. 13, diversa forma 
apud Plautum altrovorsus Cas. 446. 

callenter. adverbium participii praesentis a verbo 
callendi, quod in Piauto frequentissimum est 
(neque alii comici neglexerunt, Ter. Heaut. 548, 
Adelph. 533, Pomp. Com. 118, Afran. 3, 124, 
Caec. 14) cf. Truc. 932, Most. 279, Pers. 305, 
legitur Apulei in Metamorphosibus IV. 16. 12. 

clanculo. scriptum legitur Apul. Met. III. 8. 5, 
16. 14, IX. 9. 9. Apol. 40, 86, terminationem 
in um ostendit cum aliis antiquioris aetatis 
auctoribus Plautus Bacchid. 317, 375, Cas. 444, 
Curc. 22, Men. 477, Most. 1044, Truc. 670, 
conf. Atta Com. 24, Afran. Com. 47, Ter.Eun. 
310, 411, 589, 602, Heaut. 472, Phorm. 873, 
Adelph. 52, Luc. Sat. 27, 30. 

derepentino. unum vocabulum factum ex „de re- 
pentino'' usurpat Apuleius in florid. 16.. p. 20. 
7. Kr. d. d. Socr. prol. p. 2. 14. Et Apuleius et 
Plautus utuntur „repentino" et „derepente" (vide 
hujus libelli capitis primi alteram» partem). 

dicacule. Apul. Met. I. 9. 29, VIII. 25. 25, de 
adjectivo utrique scriptori usitato jam locuti 
sumus. 

diutino. Duobis locis operis Apuleiani sic legitur 
de quibus quidem inter viros doctos non 
convenit, quos tamen hic seriei adverbiorum 

apponere necesse habuimus. Primus locus est 
Apul. Apol. 14 : „quippe in omnibus manu faciun- 
dis imaginibus opera diutino (sic F V) sumitur". 
Kruegerus conjectura restituit ;,diutina". Alter 
locus est. Met. 11. 24. 8 : „ibi corpus splendentibus 
linteis coopertum introductis quibusdam sep- 
tem testibus manu revelat et diutine (sic ¥vy. 
d. Vliet loco corrupto crucem apposuit diutine 
servans, Eyssenhardt in textum recepit diutino). 
Ergo si cum libris manu scriptis facimus, uno 
saltem loco adverbium diutino restat. Alte- 
ram formam „diutine" in capite primo jam no- 
tavimus Plauto usitatam, adverbium deminuti- 
vum ejusdem radicis Apuleus scribit florid. 2. 
pag 1. Jl, 16. pag. 22.: „diutule." 

efflicte. Apul. Met. V. 28. 9. lam supra dedimus 
vocabula ;,efflictim" et „effligere." Plauto et 
Apuleio communia. 

frustatim. Apul. Met. II. 7. 16, IX. 37. 18.(conf. 
Pompon. Com. 177.) Adverbium ^frustillatim" a 
substantivo deminutivo ;,frustillum" derivatum 
Plautus adhibuit Curc. 576, quam formam et 
ostendit fragmentum Pomponii Comici. 166. 

jugiter. Apul de Mund. 30. Plautus translate eodem 
modo, quo Apuleius adverbio, adjectivo utitur 

Pseud. 84: „nam is mihi thensaurus jugis in 
nostra est domo/' melioris notae scriptores signi- 
flcationem translatam adjectivo tunc tantum tri- 
buunt, cum junctum est substantivo, cui signi- 
ficatio fluentis alicuius rei inest. 

laciniatim. Apul. Met. VIII. 15. pag. 175. 11. 
Substantivum ^lacinia" est inPIauto Asin. 587, 
Merc. 126. 

mundule. Adverbium ante Apuleium reperimus 
tantum modo in Accio tragoedo (vide fragm. 
602.) Plautus adjectivum ;,mundulus'' usurpat 
Truc. 622. Vide Apul. Met. II. 7. 19. 

ociter. Positivum huius adverbii, utrum Apuleius 
Met. I. 23. 13. ex antiqua consuetudine repetierit, 
an ipse novaverit vix pro certo statui potest, 
id tantum constat comparativi formam „ocius" 
a Plauto et Terentio, quos unus alterve melioris 
aetatis po6ta secutus est, pro positivo positam 
esse. Vide Plaut. Cist. 639, Curc. 276, 812, 
Most. 679, Ps. 758, Truc. 803, Ter. And. 724, 
731. Eun. 470, Heaut. 832, Phorm. 562. 

quantulum quantulum (pro quantulumcumque). 
Apul. Met. IX. 35. 13. Conf. Plaut. Poen. 738 : 
;,quantum quantum." 

quaquaversus. Apul. Met. IV. 6. 9: „huius per 

obliqua devexa, qua saxis asperrimis et ob id 
inaccessis cingitur, convalles lacunosae ca- 
vaeque nimium spinetis aggeratae et quaqua- 
versus opsitae naturalem tutelam praebentes 
ambiebant". Perspicuum est quaquaversus Apu- 

. leium posuisse pro quoquoversus. Sic Plautus 
quaqua utitur Mil. glor. 95. 

voluptarie Apul. Met. III. 21. 19, de Plautino 
,,voluptarius'' vide in capite primo. 



d. Verba. 

Pervenimus ad verba. 

abligurrire. Apul. Met. X. 14. 21, (conf. Ter. Eun. 
235) Plautus habet verbum „ligurrire" Capt. 84. 

adorare. Duobus locis Apuleius hoc verbo utitur 
ea significatione, qua postea auctores „alloqui" 
dicere solebant, scilicet Met. 11. 29. 18: „popu- 
lum sic adorat" et Met. III. 3. 4. Ad hunc Ouden- 
dorpius annotat: „proprie, sive ore sic faturad 
populum." Hujus propriae signiflcationis verbi 
adorandi exemplum apud alium scriptorem non 
exstat. Conferendum autem est cum hoc usu, 
verbum „orare," quod Plautus et post eum opti- 
mae Latinitatis poetae utuntur plane eodem 

sensu, quo „loqui". Epid. 721, Most. 682. confer 
etiam ;,orator'' et „oraculum". 

advenerare. Apul. d. d. Socr. 5, unus est locus, 
ubi hoc verbum activae formae terminatione 
usurpatur. Exemplum ei fuerit necesse est ver- 
bum ^venerare", quo et ipse et Plautus saepius 
usi sunt. Vide verborum seriem in capite primo. 

bubulcitare Apuleius active sumit florid. 6,. p. 6. 
11. Kr. (ita et Varr. Sat. Men. 257) Plautus 
verbum activum deponens habet Most 53. 

cibari scriptum legitur in Apul. Apol. 26. cogna- 
tum substantivum habet Plautus Mil. glor.224, 
adjectivum „cibarius'' Capt. 901. (conf. Cato fr.) 

commentare. Formam activam restituerunt in Apul. 
apol. 87 Lipsius et Koziol quamquam nuUo 
exemplo conjectura nititur, ab eadem stirpe 
est substantivum Apuleianum „commentator" 
(Apol. 74 cum F 9? V, perperam a Kruegero 
cum Oudendorpio in „commentor" mutatum) 
In Plauto quam frequens sit verbum ;,commen- 
tari" vide supra. 

componderare. Apul. Asclep. 22. quod verbum 
omnes scriptores universi respuerunt, proprio 
sensu usurpat noster, ut Plautus verbum simplex 
adhibuit Amph. 312. 

consarcinare. Legimus apud Apuleium Met. VIL 
5. 26 : „centunculis disparibus et male consarcina- 
tis semiamictum." Plautus Aul. 510 ab inusitato 
verbo ^Sarcinare" = sarcire habet „sarcinator". 

convenire. Perpauca sunt exempla huius verbi 
signiflcantis : ;,coire". Apuleius sic scribit. Met. 
IV. 27. 9: „in voluptatera veneriam convenire". 
(Conf. Lucret. II 923). Pieri non potest, quin 
credam eum sic scripsisse memorem exempli 
Plautini, ubi is ^convena" eodem sensu usurpat. 
Vide Mil. glor. 139: „itaque ego paravi hic intus 
magnas machinas, qui amantis una inter se 
facerem convenas." 

degrassari. Apul. d. d. Socr. 10. „grassari" Plauto 
est frequens ut jam ostendimus supra. 

dejerari. Vox Apuleiana. Met. X. 15. 18, dejerare 
Plautina. Men. 814, Rud. 1336. cf. Ter. Eun. 
331, Hec. 771. 

demussare. Compositum ea significatione, qua 
Plautus et verbum simplex usurpat, scriptum 
legitur Met. III. 26. 6. conf. Plaut. AuL 131 : 
^neque oocultum id haberi, neque per metum 
mussim," qui est unicus locus, quo scriptor cuius- 
oumque aetatis hoc verbo ea signiflcatione ornato 
utitun 

erogare. Participium huius verbi hoc sensu Apu- 
leius usurpat Met. V. 13. 30, ut significet ,,mul- 
tis precibus, valde rogatus," quam significatio- 
nem Plautus verbo erogitandi dat Capt. 951. Sq: 
„Interibi ego ex hac statua verberea volo erogitare 
meo minore quid sit factum filio." (conf. Acc. 
tr. 626). 

fringultire. Apul. florid. 17. p. 27. 15. Kr. Apol. 
34, 98. forma Plautina pauUum recedit ab Apulei 
ratione scribendi. Legimus. Cas. 267 : „friguttire." 

grassare. Formam illam actionis Apuleius usurpat 
Met. VII. 7. 3. Nusquam aUbi reperitur, quam uero; 
frequens noster sit in mutandis verborum gene- 
ribus jam in multis " aliis verbis vidimus. Et 
Plautus et Apuleius habent verbum „grassari." 

inacescere. Apul. Met. V. 10. 19. conf. Plaut. Aul. 
468, Bacchid. 1099: peracescere. 

inoculare Apul. Met. VI. 28. 3, Conf. Plaut. Rud. 
731 : „exoculare'' (ita legitur Apul. Met. VII. 2. 
28: ^exoculatam.*') 

nutricari Apul. apol. 18 (cf. Varro. Sat. Men. 542. 
Cic. de nat. d. II 86) In Plauto tantum agendi 
reperitur figura Merc. 609, Mil. glor. 715, quae 
et Apuleio in usu est Asclep. 36, cf. Afran. Com. 
401, Lucil. sat. 30, 129. Petroh. 77. 1. 

obtinnire. Apul. apol. 48. Plautus multus est in 
verbo „tinnire.'' Asin. 448, Cas. 248, Poen prol. 
33, Pseud. 889. 

osculare. vide in ea parte, quae est de adjectivis : 
„osculabundus." 

praeconcinnare. Apul. Met. V, 27. 21 : (v. d. Vliet 
post Jahn „e re concinnato," P 9 „freconcinnato" 
editiones „praeconcinnato". Vi praepositionis 
;,prae'' verbo simplici addita, idem sensus est 
atque verbo concinnandi. Vide supra. 

praedestinare uno tantum loco, qui est Apul. Met. 
IV, 15, 25 (Beroaldus scribit ;,praestinatae'', quem 
secutus est v. d. Vliet) signiflcationem habet 
„ante sibi parare,'* verbum simplex, sublata ea 
notione, quae praepositio „prae'' verbis compo- 
sitis addere solet, apud Plautum „emptione sibi 
parare'' signiflcat. Vide Plauti Most. 643, Pers. 
542, Rud. prol. 45. conf. Lucil. Sat. 29. 76. 

praelavere, quae est forma minor verbi praelavandi, 
cuius participium praelavatus Priscianus ser- 
vavit, unico tantum exemplo nobis restat, quod 
logitur in Apulei apologia 8. Verbum simplex 
autem „lavere" apud Plautum reperitur Amph. 
1102, Truc. 324 (BD), 902, Pseud. 10, Most. 111 
a^erlavit), of. Afran. 322, 187. Titin 29, 86. 

Laber. 145, Naev. 7. Enn. 127, 164, 283. Att. 

420, 619, 578, 697. 
praestolare. Apul. Met. V. 20. (F 9 : praestolabimus, 

V. d. Vliet : ^,praestolatae advolabimus") conf. Tur- 

pil. com. 153, verbum deponens Apuleio Plauto- 

que commune est, de quo vide verba capitis primi. 
reluctare. Apul. Met. IV, 20. 1, VII. 5. 28. „Luc- 

tare" Plaut. Vid. conf. Ter. Hec. 829, „deluc- 

tare'' Plaut. Trin. 839. 
satis agere. Apuleius Met. VIII. 17. 13: „satis agen- 

tes rerum suarum." Vix possum errare si con- 

tendo Apuleum ea scribentem ante oculos vel 

certe in mente habuisse locum Plautinum Bac- 

chid. 637: „nunc agitas sat tute tuarum rerum." 

cf. Merc. 228. Terent. heaut. 225. 
somniari. Apul. Met. III. 22. 19, VIII. 12. 15. 

(conf. Petron. 74. 14). Plauto verbum somniare 

usitatissimum est Capt. 848, Men. 395, Pers. 257, 

Rud. 343. 
suppetiari. Apul. Met. I. 14. 26, IV. 10. 21, VIII. 

20. 23, de vocabulo Plautino ;,suppetiae'' vide 

supra. 
tuburcinare. Apul. Met. VI. 25. 4. Verbumdepo- 

nens habet Plautus Pers. 122, cf. Turp. Com. 2. 

Titin. Com. 82. 

velitare. Apul. Met. V. 21. 9. (v. d. Vliet cum co- 
dicibus „velitatus". Hildebrand ;,velitatis"). Plau- 
tus et Apuleius verbo deponenti utuntur. Apul. 
V. 11. 13, IX. 29. 8. Plaut. Men. 778. ^Velitatio'' 
etiam Plautinum est. Asin. 307, Rud. 625. 



CAPUT TERTIUM. 

\^. Formae etymologicae a scriptorum optimae Latinitatis 
formis discrepantes cum Plauto tum Apuleio usilatae. 



Ordimur a substantivis, quibus iu enumerandis 
videbimus, ea tripartito dividenda esse, quae genere, 
quae numero, quae declinatione ab usitatis formis 
diversa sunt. Perpauca sunt, quae afferre possu- 
mus, attamen non e re fore videtur his de voca- 
bulis tacere. 

Videamus, quae sint substantiva genere discre- 
pantia, quibus uterque noster usus est. 

Apuleius Met VIII. 28. 18, scribit ^lactem". 
Hanc formam ad nominativum generis masculini 
referendam esse nemo est quin facile cernat. Co- 
dices autem Plautini B et D ad versum 1134 
Bacchidum eandem huius vocabuli terminationem 
praebent. Ciceronianae aetatis usus „Iac" tradit. 
Nominativus „labia" casusque ab eo ducti, nobis 
occurrunt in Apulei Met. II. 24. 12, III. 24. 10. et 
25. 17, X. 16. 12. et 22. 17. PauUum tantum ab 

hac voce diversa est Plautinum ;,labea" vide Plaut. 
Stich. 721, neque tamen ab ahorum priscorum 
comicorum Ungua aliena est conf. Titin. Com. 172, 
Pomp. Com. 144, 156, 158, Nov. Com. 51, vide 
etiam Lucil. sat. 9. 74 et 22. 9. Nemo nescit usi- 
tatam formam ^labium" fuisse. 

„Uterum" vulgo generis masculini sumere sole- 
bant, restant autem pauca exempla mutati generis. 
Plautus enim Aul. 691 haec verba habet : „obsecro 
te, uterum dolef' (conf. Turp. Com. 179, Afran Com. 
346). Et in Apulei apologia 85 legimus: „0 infeUx 
uterum tuum Pudentilla". 

Deminutiva genus verborum nativorum servare, 
certum est, qua lege a substantivo ;,focus" demi- 
nutivum „foculus'' derivandum erat. Sed et in 
Plauto et in Apuleio forma „foculum" reperitur 
cf. Plaut. capt. 847, Pers. 104. 

Quod ad numerum pertinet, discrepantiae sunt 
hae : 

„dehcia*' altera forma est vocis „deliciae", quam 
optimi scriptores usurpare solent, Plautus eam 
voeom adhibet Poen. 365, Rud. 429, Truc. 921, 
fornia minor et apud Apuleium invenitur inapo- 
logiae cap. 9 : „et Critias mea delicia est et salva 
Gharino.** d. d. Socr. in prol. 

^Facetia" et „facetiae'' Plautus utraque forma 
usus est, quarum haec sola in melioris aetatis 
scriptis perspicitur; illam Apulejus sibi elegit 
Apol. 56; ^facetiae" vide Plaut. Mil. glor. 1322, ,,fa- 
cetia'* Plaut. Stich. 727. 

Optima Latinitas nuUam aliam formam novit 
nisi plurale tantum ;,fores", sed in Apulei Met. I. 
11. 9 legimus: „adductafore'\ quam formam com- 
parare velis cum liis formis Plautinis, Amph. 496 : 
^crepuit foris" et Bacchid. 833: „forem hancpau- 
xillum aperi" et Cas. 891: „forem obdo'' (conf. 
Ter. Ad. 264). 

Commemorandaest forma numeri singularis „pre- 
oem", quae exstat in Apul. florid. 16. p. 22. 17. et a 
consuetudine optimorum scriptorum abhorret (iis 
enim „preces'' plurale tantum usurpatur). Apuleius 
autem hanc formam non novam induxit, exem- 
plum invenit apud Plautum Capt. 244 (conf. Ter. 
Andr. 601, Phorm. 547). 

^jSarcinula" Apul. Met. I. 14. 8. Deminutivum 
est vocis „Sarcina'', quae occurrit in Plaut. trin. 
596, 719, Most. 430, quamque Apuleius ipse usur- 
pat Met. VI. 18, 3. Attamen statuendum est 
eam formam non usitatam fuisse sed ,,sarcinae'' 
plurale tantum fere semper adhibitum esse. 

Restat ut addamus Genitivum singularis nu- 
meri ,,sordis" Apuleio (Met. I. 21. 16) et Plauto 
(Poen. 315) communem. 

Sequitur ut de iis formis dicamus, quae ab usi- 
tatioribus discrepant declinatione. 

Apud Apuleium Met. VL 18. 12 Lipsius lec- 
tionem dat ^senici" (nunc in Apulei editionibus 
scribitur „seni"), ad cujus vocis declinationem spec- 
tat deminutivum, quod in uno Apuleio (Met. L 
25. 18) exstat ,,seniculus". Priscianus nobis frag- 
mentum Plautinum servavit (3. 38, 6. 94) similem 
formam praebens „senicis'' Conf. Plaut. Bacchid. 
205: „senicem." 

Substantivum ,,sequester" legitur Apul. Met. 
VI. 31. 24 : „nec vos memoria deseruit utique quod 
jam dudum decreveritis de isto asino semper pi- 
gro quidem, sed manducone summo, nunc etiam 
mendaci fictae debilitatis et virginalis fugae se- 
questro ministroque." Is ablativus pertinet ad de- 
clinationem substantivorum, quorum stirps litte- 
ram o flnalem habet, quod abhorret ab usu linguae, 
quam vocant, classicae. Sed Apuleius exemplo 
non caruit. Reperimus enim apud Plautum Rud. 
1004 ,,sequestrum'' (conf. Plaut. Vid apud Prisc. 6. 

32) et Merc. 737, Rud. 1018 ;,sequestro" (Dativum) 
(conf. Petron. 15. 4: „sequestri)." 

Unum tantum substantivum, de quo agamus 
necesse est, restat „Schema" enim inter eavoca- 
bula est, quae, quamquam de stirpe in littera con- 
sonanti desinente derivantur, tamen declinationem 
substantivorum, quorum ultima radix a est, se- 
quuntur. Itaque apud Apuleium exstat forma 
^schemis" (Met. IV. 20. 4) Confer Plauti Amph. 
117, ,.schema" (Ablativum), Pers. 463 (schemam) 
Genitivum ;,schemae" habet Suet. Tib, 43, sche- 
mas Petron 44. 8. 

De adjectivis haec fere sunt, quae notari possunt. 
De nominativis „opiparus" (prima forma est 
opiparis), „mansues'' (quod cum altera forma „man- 
suetus" conjunctum legitur Apul. Met. VII. 23. 
23, separatim XI. 8. 10) „perpes" forma discre- 
pans ab adjectivo usitatissimo „perpetuus") vide 
supra capite primo adjectiva enumerata. 

Inter formas graduum comparationis has adno- 
tavimus nisi in duobus scriptoribus, quibus nos ope- 
ram damus, omnino non occurrentes, quibus statim 
adverbiorum minus usitatas formas subjungimus. 
glabrior. Apul. Met. V. 9. 26, (v. d. Vliet insua 

editione restituit „calviorem," sed annotat ad 

hunc locum Fulgentium XIV locum Apuleianum 

ita laudasse: ^,quovis puero pomiliorem et cu- 

curbita glabrionem*') unde editores antea „gla- 

briorem" in suis editionibus scripserunt). Plaut. 

Aul. 404. eandem formam scriptam dat. 
impuratissimus. Apul. Met. IX. 10. 15 cf. Plaut. 

Rud. 751. 
medioximus. Apul. d. d. Plat. I. 11. Plaut. Cist. 

512. 611. 
scitissimus occurrit Apul. Met. X. 32. 3 etPlaut. 

Stich. 184, ;,scitissime'' legitur Apul. Met. IX. 

11. 4 et Plaut. Stich. 273. 

His addere nos oportet „paenissime'' Apul. Met. 
VIII. 6. 24, florid. 16, pag. 22.4, Apol. 99. Plaut. 
Aul. 466. 

De adverbiis in „iter'' pro „e'' exeuntibus non 
opus est nos amplius dicere, ea in serie supra 
scripta enumeravimus. 

In declinatione adjectivorum pronominalium 
sunt pauca nostra animi attentione digna. Ea 
vocabula in Genitivo exitum ius in Dativo i ha- 
bere nuUus est sextanus, quin sciat. Apuleius 
autem et ante eum Plautus eam legem non semper 
observaverunt. Apulejus scribit Met. VIII. 10. 17: 
„uno potiundi studio postponens omnia.'' Conf. Tit. 

Com. 7: ;,uni" (Genitivus) Apul. Met. X. 28. 1, 
^inhians toto filiae patrimonio'' Met. XI. 16. 25, 
;,totae civitati notus.'' Met. XL 17. 12: „praefatus 
principi magno senatuique et equiti totoque Romano 
populo." Plaut. fr. apud Varronem 1. 1. VII. 103 : 
^gannit odiosus omni totae familiae" conf. Afran. 
com. 325. 

Quae ad pronomina pertinent fere haec sunt. 

Pronomen possessivum „cuius a um" (quoius 
a um) apud Plautum Terentiumque usitatissimum. 
Aurea, quae dicitur, aetate hac voce rarissime usi 
sunt. Apuleius Met. V. 15. 9 : ^sciscitari occipiunt. . . 
secta cuia proveniret." 

Apol. 82 : ;,cuiavis oratio insimulari potest." Tale 
compositum Plautus quoque offert Bacchid. 979. 
Vide Plaut. Amphit. 346, 375, Pseud. 701, Rud. 
332 et passim. Conf. Terent. Eun. 321, Heaut. 996. 

In dechnatione pronominum demonstrativorum 
reperimus tales formas, quales modo in decUna- 
tione adjectivorum pronominaUum notavimus. 

Apul. Met. V. 31. 2: „oportune inquit ardenti 
prorsus isto pectori meo violentiam scilicet per- 
petraturae venitis." 

Apul. Met. VI. 17.17: ;,quidquejamnovissimo 
periculo laborique isto temere succumbis?'' 

Apul. Met. VII. 26. 19: ;,caput quoque ipsum 
pessimo isto asino demetere." 

Apul. Met. XI. 15. 10: ;,Sume jam vultum lae- 
tiorem candido isto habitu tuo congruentem." Plau- 
tus quoque talibus formis usus est, etsi non con- 
stat nominativum „istus'', quem duo codices habent 
ad Mil. glor. 1233 sincerum esse. Conferre pos- 
sumus Plaut. Truc. 790. 

Porro invenimus Apul. apol. 99 : „haec damna et 
dedecora morum eius patruo huic et candidato 
illo socero assignanda," quocum loco Neue (Formen- 
lehre. II. pag. 427,) jungit Plaut. Stich. 560: 
„hercle, qui aequom postulaba.t ille senex, quan- 
doquidem Filiae illae dederat dotem, accipere pro 
tibicina." (ex recensione Goetzii). 

Novimus in fabulis comicorum sescenties reperiri 
formas, quales sunt „eccille, eccilla, eccillud.'* Apu- 
leius tali forma usus est apol 53. Conf. Plaut. Aul. 
781, Mil. glor. 789 et passim. 

Ablativum pronominis relativi et indeflniti 
prisco sermone Latino „qui" pro „quo" in usu 
esse lippis et tonsoribus notum est. Apuleius 
eadem antiqua forma usus est Apul. florid 18 
pag. 29. 4. (conf. Plaut. Capt. 828. (Cam) 1003. 
1004), sed et in iis pronominibus indeflnitis. 

quae composita sunt, eandem Ablativi formam 
usurpavit, quod quin ex imitatione Plauti fecerit, 
nemo dubitare poterit, qui comparaverit locos 
Apul. apol. 7: (F (p Y: quicquam, Colvius optime 
conjecit ^quiquam)" et Plaut. Stich. 627 (quicumvis.) 
A legibus classicae linguae abhorrens est usus 
pronominis „quisque" eodem sensu quo ,,quicum- 
que" vel ;,quisquis." Apul. Met. VII. 9. 27: „quique 
eorum recte sapiunt." (v. d. VUet cum Bluemnero 
scribit, „qui quidem", sed codicum lectio mihi 
servanda videtur). Conf. Plaut. Capt. 798, Men. 
571, 717, Mil. glor. 156, 160, 460. 

Pervenimus ad verborum formas ab optima 
Latinitate remotas. Monere satis est magnam esse 
verborum copiam, quorum forma activa pro depo- 
nenti, forma deponens pro activa posita est. Ea 
enim enumeravimus in tabulis capitis primi. 

„Quassare" et Plautus et Apuleius intransitive 
usurpare solent. Apul. Met. IIIa 26. 6, IV. 29. 
24, VIII. 19. 1. Plaut. Asin. 403, Bacchid. 305. 

Porma passiva pro activa utitur Apuleius Met. 
IV, 1, 2: „cum jam flagrantia solis caleretur" 
Plautus ita scribit capt. 80: ;,cum caletur, cocleae 
in occulto latent." Truc. 65. 

Diversa a soUta bonorum scriptorum ratione 

est forma ,,suasus" Apul. Met. V. 6. 9, IX, 25. 
14. Asclep. 25. Aliud exemplum verbi suadendi 
transitive positi est Apul. Met. V, 11. 17. Argu- 
mentorum Plautinorum scriptor, stili Plautini di- 
ligens imitator exemplum dedit Aul. arg. 6. 

Quod ad verbi declinationem, repperimus haec. 
Priscianus ex Apulei libris deperditis servavit 
formam ^apposiverunt" (X 37) Plautus Mil. glor. 
905 scribit eandem formam. 

Apuleius Met. VIII. 23. 12 forma utitur „con- 
teruit" (sic P. ;,congerui" <^, „contrivi" s\ Apol.8: 
^obteruerif' {(p V, Krueger scripsit ^obtriverit"). 

Necesse duximus cum illis formis comparare 
lectionem loci Plautini Pseud. 818, quam praebent 
nonnuUae antiquae editiones Prisciani „teruerunt", 
quamquam hodie ex codicibus Plautinis editur 
„triverunt." 

(Conf. Charis. Instit. gramm. III ed. Keil I. 248. 
4: ;,tero, teris, terui et trivi juxta Apuleium." 

In Apulei Met. I. 22. 13 notavimus secundam 
personam generis singularis imperativi in „mino" : 
opperimino. Unum alterumque exemplum extat 
apud Plautum Epid. 695 : arbitramino, Pseud. 859 : 
progredimino. 

Apuleius in nonnullis formis a verbo dandi ductis, 

antiquitatem redolet. Apol. 64 : „pro isto mendacio 
duit deus — malam gratiam" (in anterioribus edi- 
tionibus erat „duat", quod firmari possit loco Plau- 
tino Aul. 238: ;,ne duas") Plautus Aul. 672scri- 
bit: „nam quod edit tam duim quam perduim" 
Asin 460: „ne duit si non vult", pluraque talia 
sunt. 

In Met. IX. 21. 16, Apologiae 74: „qui istum 
di perduint.*' Plautus plurimus est in similibus 
enuntiationibus Asin. 467, Aul. 785, Cas. 642, Curc. 
719, Men. 308, 451, 933. Merc. 710. Most. 668, conf. 
Turp. 102, Ter. Heaut. 811, Hec. 441, Phorm. 123. 

Prisca forma futuri exacti „faxo" occurrit in 
Apuleio Met. I. 12. 15, 25. 25, IV. 25. 12, V. 30. 
12, VIII. 12. 18. Plautus ea usus est Amph. 355, 
632, Capt. 124, 622 et alibi. 

Imperfecta verborum, quorum radix zfinalehabet, 
in „ibam" et „ibar'' suntpriscaeaetatis. Apuleiusha- 
bet ;,abhgurribam" Met. X. 1421 „insignibar" Met. 
XI. 24. 12. „moinbat" Apul. Met. X. 13. 31. „partu- 
ribam" Apul. Met. VII. 4. 26: „scaturribat" Met. 
IV. 6. 11 : „munibant". Apul. de Mund. 26. Plautus 
fere nuUam fabulam scripsit in qua non talis verbi 
dechnationes reperiantur. Bacchid. 676, Aul. 178, 
Amph. 385 alibique. 

A verbo ;,queo" et Apuleius (Met. X. 23. 7) 
et Plautus (Rud. 600) habet imperfecti formam 
^quibat", „nequitur" aliaeque formae passivae oc- 
currunt praeterquam apud Catonem (orig. 1 fr. 
23) in poetis scenicis solis. Apul. apol. 2. Plaut. 
Rud. 1064, Pacuv. tr. 390. 

Plautinum est in temporibus verborum, quae cum 
verbo ;,esse" formata sunt, non uti forma prae- 
sentis verbi esse sed perfecti, non imperfecti 
sed plusquamperfecti, cito exempli gratia Plaut. 
Amph. 186, 762, Men. 481, 488, Mil. glor. 118, 
Most. 694, 994. Eum frequentem Plauti usum 
imitatus est Apuleius Met. IV. 21. 3: ;,ut nemo 
quisquam fuerit ausus". Plura memoria digna de 
formis etymologicis non repperi. 



CAPUT QUARTUM. 

Syntaxeos discrepantiae a melioris aetatis auctorum scriptis 

Apuleio Plautoque communes. 



Proximum est, ut agamus de iis syntaxeos 
licentiis, quas Apuleius usurpavit, Plauto viam 
monstrante. Afferamus primum ea, quae in 
syntaxi casuum ab optima latinitate remota 
sunt. 

Genetivum partitivum invenimus cum adverbio 
„largiter" conjunctum Apol. 28: „largiter aquae." 
lam Plautus scripsit. Rud. 1 188 : „Credo illic inesse 
argenti et auri largiter." In eadem fabula 1315: 
„largiter mercedis indipiscar." 

Adjectiva cum Genetivo conjuncta, remota ab 
usu classico haec sunt: 

„illex" Apul. apol. 31: ;,illex animi Venus." 
Plaut. Poen. 745 : „qui illi malae rei tantae fuimus 
illices." 

6 

„impos" Apul. Met. IIL 12. 2 : „mpos animi'' V. 
22. 19: ;,impos animi". d. d. Socr. 3: „veritatis 
impos." Plaut. Cas. 629: „eripite istigladium, 
quae suist impos animi" itemque Trin. 131, 
Truc. 828. 
;,cognominis" Apul. Met. I. 23. 8: „si contentus 
lare parvulo Thesei illius cognominis patris 
tui virtutes aemulaveris." Plaut. Bacchid. 39. 
„dignus" et „condignus'' Apul. Met. X. 12. 18: 
„providentiae divinae condignum." Plaut. Trin. 
1153: ;,non ego sum salutis dignus." 
Genetivum pretii verbo aUigatum reperimus in 
nota illa sententia „nauci non putare." Apul. apol. 
91. Plaut. Bacchid. 1102, Most. 1041. 

Inter verba accusandi et damnandi jam aure- 
a aetate cum Genetivo sceleris conjuncto verbum 
est, quod Plautus et Apuleius soK usurpant. Apul. 
Met. IX. 21. 3: „Myrmex vincuhs obrutus, non 
quidem coram noxae prehensus, conscientia ta- 
men pessima permixtus." Plautus Bacchid. 696: 
;,quam, malum, facile, quem mendaci prendit ma- 
nufesto modo?'' Plautus Bacchid. 950 scribit: 
„doU ego deprensus sum", (Leo aUam lectionem 
dat: ;,in doUs ego prensus sum''). 
Credere cum Genetivo rei Apul. apol 73 : „mihi'' 

soli ait rerum omnium confidere sese et credere. 
Plaut. Amph. 672, Asin. 459, Bacchid. 504, Poen. 
337, Truc. 306. 

Verbis copiae et inopiae rare tantummodo Ge- 
netivus jungitur. Alienum autem ab aliorum scrip- 
torum lingua est verbum complendi cum Genitivo. 
Apul. Met. III. 2. 1: ;,magistratibus eorumque 
ministris et turbae miscellaneae cuncta completa" 
(mirus est hic usus conjungendi verbum complere 
uno loco cum Ablativo et cum Genetivo) Plaut. 
Amph. 470: „erroris ambo ego illos etdementiae 
complebo." Men. 901 : ;,parasitus, qui me comple- 

vit flagiti et formidinis." 

* 

Verbum ;,satis agere'' rem habet in Genetivo po- 
sitam Met. VIII. 17.13: „satis agentes rerum sua- 
rum", sic et Plautus ;,sat agitare'' Bacchid. 637. 
Merc. 228. 

Genetivi, qui locativi partis agunt, nonnuUi apud 
Apuleium exstant, quales et in Plauto paucos rep- 
perimus. In Apuleio notavimus hos: Apul. Met. 
III. 2. 27: „mediae orchestraesistunt^III. 16. 11: 
^tonstrinae residentem" IX. 33. 12 : ;,nudae spinae 
meae residens." Plautus scribit Bacchid. 205: 
„proximae viciniae habitat." 

Locativum „animi" verbis affectuum junctum. 

qiiem Cicero tantum cum verbo pendendi usur- 
pat, in Plauto cum multo pluribus verbis iungitur 
cujus exemplo fretus Apuleius scribere audet, 
Met. 11. 11. 7: ,,recreabar animi'' (conf. V. 22. 11, 
XI. 229). 

Genetivum pertractavimus progrediamur ad Da- 
tivum. 

Duo triave tantum verba in nostris auctoribus 
indagare potuimus, quibus usus alienus est 
ab melioris aetatis scriptoribus. 

Unum est verbum ^,curare", cui et Plautus et 
Apuleius Dativum conjungunt. A.pulejus apol. 35: 
„curare hominibus''. d. d. Socr. 2 : „certis potesta- 
tibus curant." Plautus Mil. glor. 482, Trin. 1057, 
Rud. 146, Truc. 137 : „alienis rebus curas." 

Alterum est verbum „decere", cui optimus quis- 
que auctor accusativum addit, hi tamen cum Dativo 
construunt. Apul. florid. 16 p. 234: ;,deceatphilo- 
sopho." Plaut. Amph. 820: ;,istuc facinus, quod tu 
insimulas, nostro generi non decet Pers. 213: 
„ut decet lenonis familiae.'' Conf. Ter. Heaut. 965, 
Adelph. 491, 928. 

Tertium repperimus verbum ,,vitare'' cum Da- 
tivo coniunctum. Plautushabet Cas. 211: „semper 
tu huic verbo vitato abs tuo viro. Curc. 298: 

;,vitent infortunio." Poen. prol. 25. Apul. apol. 
29: „si velleni calumniis vestris vitare.'' 

Pergamus per Accusativum. 

In Apuleio habemus exemplum verbi corruendi, 
quod optimae notae scriptores iiitransitive usur- 
pare solent, transitive adhibiti. In Met. VIII. 8. 
13 legitur : „Charite .... corruit corpus." Hunc usum 
ex antiquioribus poetis repetivit, Plautus Rud. 
542, quamquam alia significatione verbum adhibet, 
et ipse pro transitivo illo utatur. Conf. Lucret. 
V. 368. 

Verbum intransitivum „cenare'' Apuleius usur- 
pat cum objecto itemque verbum „cenitare'' Met. 
IX. 1. 24 : „sacrificales epulas — cenitabat'', Met. 
IX. 13. 16 : „ut — cenarem asperrimum foenum." 

lam inde a Plauto exemplum exstat Truc. 273, 
Asin. 936. 

Illa verba deponentia, quae aurea aetate abla- 
tivum regebant, Plauti et Terentii aetate saepe 
accusativum secum habebant; posteriores vero 
scriptores eandem secuti sunt rationem. Itaque 
apud Apuleium reperimus Met. VIII. 12. 21 : „nup- 
tias non frueris", apol. 72, quacum verbi construc- 
tione conferas locos Plautinos Rud. 1012, Trin. 827, 
Apul. Met. VI. 12. 19: „Psyche non obsequium 



86 



illa functura'', Met. VIII. 16. 6: „timorem per- 
functi." Plaut. Most. 45 (conf. Ter. Heaut. 580, 
Phorm. 281.) Apul. Met. X. 85. 19, „portampotitus." 
florid. 15, pag. 18.3 Plaut. Rud. ] 90 (Ter. Adelph. 
876, Caec. 109, Turp. 146, Pac. 56. 289.) 

„Medicare(i)" aeque atque „mederi" Dativum 
regunt apud optumum quemque scriptorem. Apu- 
leius scribit apol. 59: „nuptiis valetudinem medi- 
candam esse'' conf. Plaut. Most. 387 (Apul. Met. 
VIII. 17. 10: „iniquitatem ponderis medebatur" 
conf. Ter. Phorm. 822). 

De „suasus" vide caput tertium inter discrepan- 
tias etymologicas. 

Cum in Ablativo nihil sit, quod a hngua clas- 
sica recedit et ambobus scriptoribus proprium est, 
ea quae diximus de casuum licentiis, sufflciant. 

Progrediamur ad praepositionum usum, qualem 
Plauto et Apuleio communem reperimus. 

Praepositio ah ponitur pro „quod attinet." Apul. 
Met. IV. 21. 7: „perivit sed a gloria non perivit." 
Plaut. Truc. 47 : „bis perit amator ab re atque ab ani- 
mo simul," Aul. 186 : „Meg. Ain tu, te valere ? Eucl. 
Pol ego haud perbene a pecunia," Cist. 60 : „doleo ab 
animo, doleo ab oculis, doleo ab aegritudine," Epid. 
129: „a morbo valui, ab animo aeger fui," Mil. glor. 

631: ;,ne utiquam ab ingeniost senex/' Truc. 833 : 
„ab ingenio improbust," Conf. Ter. Heaut.prol. 13. 

Praepositio <le interdum eadem significatione 
usurpatur qua propter velprae, Apul. Met. I. 12. 3: 
;,lacrimae saepicule de gaudio prodeunt." Plaut. 
Cas. 415: ;,de.labore pectus tundit." 

ex usurpatur ut vulgo secundmn loco Apuleiano 
Met. VII. 25. 3: ;,quippe consuetus ex forma 
concidi fustibus." Tale quid repperisse mihi vi- 
deor in Plauti Mil. glor, 791: ;,itaque eam huc 
ornatam adducas, ex matronarum modo" (conf. 
Mil. glor. 947: „ex sententia," Trin. 707, „ex 
argumento," Cist. 562: „ex Tusco more.'') Vide 
quae v. d. Vliet scripsit in Archiv. f. Lat. Lex. 
X. 3. 

ex interdum abundanter ponitur, ubi sermone 
classico ablativus exhibetur. Apul. Met. 11. 32. 22 : 
;,ex summis viribus." Apol. 1 et 2 (utroque loco 
legitur: „ex summis viribus.") Plautus Mil. glor. 
620: „ex opibus summis" Merc. 111: „exsummis 
opibus viribusque." conf. Apul. Met. VII. 24.20: 
„ex summo studio" (ita praestat legi, 9^habet:et, 
P ostendit lacunam) Met. VIII. 5. 16, IX. 15. 
16. Idem usus praepositionis ex, quamquam parti- 
cula his in exemplis non iisdem verbisjunctaest, 

reperitur Plaut. Pseud. 56: „expressam inceraex 
anulo suam imaginem.'' Stich. 242: ^nuncMicco- 
trogus nomine e vero vocor." 

Usum praepositionis ahsque Apulejus petivit et 
fortasse ex aliis prisci aevi scriptoribus et maxime 
ex Plauto. Apulejus haec offert: Met. IX. 25. 10: 
^absque noxa nostri" (ubi ahsque plane sensum 
praepositionis sine recipit) et Apol. 55: ;,absque 
omnibus profanis" (quod significat omnibus pro- 
fanis remotis) Apul. d. d. Plat. 2. 23: „cum abs- 

que hac (virtute) non possit felicitas inveniri." 

Plautus his fere locis: (utitur particula ahs- 
que semper hac significatione : si quid non es- 
set, fuisset) Bacchid. 412, Capt. 754, Men. 1022, 
Pers. 836 sq., Trin. 832. 1127. (Conf. Ter. Hec. 
601, Phorm. 188.) 

In praepositionibus, quae accusativum regunt, 
nonnuUa sunt digna, quae notentur. 

Praepositio ad usurpatur, ut modus ratiove 
significatur. Ita Apuleius dicit Met. IV. 26. 7: 
„impetus ad beUi faciem saeviens." „Ad faciem," 
quantum scio in htteris Latinis non occurrit nisi 
in Plauto Merc. 427: „senex est quidam, quiillam 
mandavit mihi ut emerem [aut] (Leo) ad istanc 
faciem." 

Notabilis est usus praepositionis ^apud" pro 
jjod'' melioris aetatis. Apul. Met. IX. 10. 25: 
^cantharoque etipso simulacro, quod gerebam apud 
fani donarium redditis ac consecratis. Plaut. Pers. 
22: „ftii praeferratus apud molas tribunus vapula- 
ris.'' Pers. 203: „Apud hanc obicem (Valla)." Apul. 
Met. VII. 16. 10. 

Haud minus alienus ab melioris aetatis elo- 
cutione est locus Apuleianus Met. I. 24. 1: „con- 
discipulis apud Athenas Atticas meis." Hancpre- 
positionis y^apud" positionem pro Locativo repe- 
rimus Plaut. Epid. 53: „id a deo argentum ab 
danista apud Thebas sumpsit faenore " Plaut. Asin. 
606 ^apud Orcum te videbo." 

ob praepositio, quae significatione locaU apud clas- 
sicos, qui vocantur scriptores verbis quiescendi 
soUs subjungitur et priscis temporibus et poste- 
riore aetate etiam cum verbis quibus movendi 
notio inest, usurpatur. Apul. Met. 11. 82. 19: 
^digitis pedum detunsis ob lapides." Plaut. Mil. 
glor. 148: „glaucumam ob oculos obiciemus,'' Merc. 
924: „ob oculos adduxerit." Novus estlocusApu- 
leianus VIII. 15. 5 : „ob iter illud." Cujus exemplum 
est et Plauti et aUorum etiam meliorum scripto- 
rum elocutio „ob viam." Plaut. Pseud. 1061, quam- 

quam notio loci Apuleiani, ubi praepositio pro 
Juxta" stat, inaudita est. 

Praepositio ante Kretschmann pag. 1151.1. mon- 
strante, cum superlativis rarius conjungitur, ex 
Apuleio laudat Met. IX. 14. 22 : „ante cunctas mu- 
lieres longe deterrimam." Talem rationem vim 
elocutionis augendi cumulandive satis notam ex 
comicis Latinis credo etiam Apuleium inde petiisse. 
Conf. Plaut. Asin. 857: „scito illum ante omnis 
minumi mortalem preti." Ita v. d. Vliet Apul. Met. 
VII. 17. 20 praepositionem „/?ra^" inseruit. Scribit 
„prae omnibus ille quidem deterrimus." 

erga apud Apuleium praepositio est signiflca- 
tione locali praedita d. d. Plat. 1. 13: „ergaregiam 
capitis constitutus." Comparandus est locus Plau- 
tinus Truc. 406 : „nostras erga aedes" (verum est 
hunc locum corruptelis laborare, putavi tamen 
ne id quidem reticendum, ut notioni singulari 
huius praepositionis quodam modo lux afferretur.) 

inter praepositio auctior forma est praepositionis 
„m, quae antiqua notio servatur Plaut. Cist. 505: 
„inter novam rem verbum usurpabo vetus.*' Ita 
locus Apuleianus, qui legitur Met. VI. 3. 23 : „iter 
retrorsum porrigens inter subsitae convallis sublu- 
cidum lucum," explanari potest. 

De praepositione in Kretschmann pag. 118 do- 
cet locum Apuleianum Met. VI. 21. 21 : ^amator 
levis in pinnas se dedit" insolentiorem esse. Credo, 
attamen sine exemplo non erat. Fere nihil dis- 
crepat ab his Plauti verbis Capt. 121 : „Si non est 
quod dem, mene vis dem ipse in pedes?" 

Locus Apuleianus d. d. Plat. 2 : „in quorum 
tutelam atque fidem respubhca illa creditur" mi- 
nus insolens nobis videbitur, si illum contuleri- 
mus cum hoc versu 441 Pers. Plaut. : ^fortasse 
metuls in manum concredere?'' 

Ea sunt quae de praepositionibus afferre po- 
tuimus. Transeamus igitur ad pronominum syn- 
taxeos Ucentias. 

Notandus est abundans ille usus pronoraina accu- 
mulandi, qui Apuleio cum comicis communis est. 
lam primo metamorphoseon libro exemplum oc- 
currit neque fere ullus Uber est, quin iis hcentiis 
ornatus sit. Met. I. 6. 8 : „a suis sibi parentibus . . . 
compellitur." Vide Met. I. 10. 13, IV. 32. 14, V. 
1. 6, VI. 30. 2, VII. 13. 3, 28. 22, VIII. 14. 26, 
IX. 40. 1, in Apologiae c. 69: „suasibi vocesuis- 
que verbis sese revincat.'' Florid. 9 pag. 10. 18: 
„suis sibi manibus confecerat." Vide etiam 16 
pag. 21. 13, 18 pag. 30. 3, 23 pag. 36. 11. 

Plautus complura similia exempla offert, Amph. 
269: ;,(me oportet) hunc telo suo sibi malitia his 
a foribus pellere/' Asin. 825, Capt. 5, 46, 50, 81, 
Mil. glor. 632, Pers. 81, Poen. 487, 1083, Trin. 
156. Haec cumulatio non tantum ad tertiam per- 
sonam pertinet sed eam etiam in prima secundaque 
adhibitam esse apparet ex his Plauti locis Truc. 
698: ;,ubi male accipiar mea mihi pecunia," 
Bacchid. 994: Justumst tuus tibi servus tuo arbi. 
tratu serviat.'' 

Pronomen „ille" sequente pronomine „is" recipi- 
tur Apul. apol. 4: „item Zenonem illum antiquum 

Velia oriundum eum quoque longe decorissi- 

mum fuisse." Florid. 7. pag. 7, 6— 13. Plaut. Asin. 
527: „ilIos, quidant, eos derides," Men. 678, Poen. 
prol. 119. 120, Pseud. 502. 

Ut acrius sententia negaretur, Apuleius non 
usus est particula „non" sed adjectivum pro- 
nominali „nullus" adhibere amat. Met. VII. 17.2: 
„nullus tamen desinebat identidem vulnus san- 
guine delibutum obtundere." Vide etiam VIII. 19. 3, 
IX, 30. 9, quod orationis genus noster deprompsit 
de comicorum fabulis. Conf. Plaut. Asin. 408, Trin. 
606: „at tu odepol nullus creduas.*' Ter. Eun. 216, 
Ilec. 78 et passim. 

„nihil quidquam" Apuleius usurpat. Met. IV. 7. 5, 
VII. 25. 24. florid. 9. pag. 9. 13: ;,mhil quidquam si- 
nit neglegenter.... hiscere" (Ita Hildebrandius, Krue- 
ger : „nihil nequicquam sinit [neglegenter]... hiscere," 
quibus de pronominibus conjunctis Kretschmann 
pag. 93. affirmat Apuleium ea e Terentio petiisse, 
qui plurimus est in illis. Neque tamen Plautus 
nos plane destituit conf. Trin. 369. 

Apul. Met. IV. 2. 13. Apol : 7. „nemo quisquam 
fuerit ausus.'' Et hujus usurpationis exemplum 
apud Plautum exstat Cas. 1008. 

Quod ad verba, fere nihil est, quod ita ab aliis 
solutae orationis scriptoribus abhorreat, ut hic 
commemorari opus sit. Apuleius, id tantum pro- 
ferre volo, permultus est in utendo Infinitivo cum 
adjectivis et verbis, quibuscum meliore aetate con- 
junctus esse non solebat. Cum autem hic usus 
ne optimae aetatis quidem poetis ignotus inusita- 
tusve esset, hac de re tacemus. Unum tantum 
exemplum, cujus et Plauti consuetudo est, laude- 
mus. Est verbi veniendi cum Infinitivo constructi. 
Apul. Met. VI. 9. 14: „maritum intervisere ve- 
nisti." Confer. Plaut. Rud. 94 „ad fanum veni 
visere." 

Restant quaedam, quae quia pauciora sunt quam 



94 



ut ad diversa genera redigi possint, in unum colli- 
gemus. 

In Apuleio reperimus pro Accusativo cum In- 
finitivo post verba sentiendi et declarandi construc- 
tionem cum conjunctione „quod" esse usurpatam. 
Vide Apol. 79: ^credo nunc, quod Pudentilla me 
in eo tempore non amabat." Unum paucorum 
exemplorum ejus rationis dicendi in anterioribus 
scriptoribus legitur Plaut. Asin. 52: ^equidemscio 
jam, filius quod amet meus.*' 

Apuleius in Apol. 17. conjunctionem „quo- 
niam" ita utitur, ut aurea aetate ,.postquam" usur- 
pari solebat; scribit: „quoniamad villampublicam 
venerat." Usus est Plautinus vide Asin. 711, Aul. 
prol. 9, Cist. 164, Poen. 665. 

Apud antiquissimos scriptores eae sententiae, 
quae modum optativum habent, interdum auspi- 
cantur conjunctione „ut". Plaut. Capt. 115: „sed 
. uti adserventur magna diligentia" Pers. 786 : „quem 
pol ego ut non in cruciatum atque in compedis 
cogam." (conf. Ter. Ad. 280). Quod et Apuleius 
imitatus est in Apologiae Cap. 46: „sednihilam- 
plius dico: ut producant." 

„ Jubere uf' ex vulgari oratione desumptum est. 
Saepissime comici eam constructionem usurpant. 

Non opus est igitur multos locos laudare. Unus 
pro multis erit. Plaut. Men. 955. Apuleius et 
hac in re antiquos sectatur. Met. I. 23. 23, florid. 
23, pag. 36. 8. 

Sententiae relativae, quae vocantur, quaeacon- 
junctione „quippe'' incipiunt Ciceronis Caesaris- 
que aetate semper cum conjunctivo construuntur, 
quod omnis melioris notae scriptor imitatus est. 
Eas tamen Plauti temporibus cum Indicativo po- 
sitas esse, testantur nonnulli versus Plautini, qua- 
les sunt Amph. prol. 22: „quippe qui intellexerat." 
745 : „quippe qui ex te audivi," Bacchid. 369, Rud. 
384, Truc. 68. Apuleius Plautum hac in construc- 
tione secutus est Apol. 29: „quippe qui nullifue- 
runt." 

„utcumque" quod indicativum regere debet, et 
apud Plautum et apud Apuleium cum conjunctivo 
exstat Apul. Met. I. 20. 20 : „utcumque fata decre- 
verint." Plaut. Bacchid. 661 : „utcumque res sit, 
ita animum habeat." 

Mira est constructio „diu est quod," quae legitur 
Apul. Met. I 24. 4: „Sat pol diu est quod inter- 
visimus te." Firmatur autem loco Plautino Amph. 
302: „jam diu est, quod ventri victum non datis" 
(ex lectione Fleckeiseni, Leo dat ;,quom"). 

Notabilis est etiara haec constructio, cuius exem- 
plum tantum invenimus apud Comicos „nequeo 
quin" Apul apol. 48, Florid. 17 p. 27. 25. Plaut. 
Mil. glor. 1342. (conf. Terent. Hec. 385.) ^proinde- 
ut," quod legitur apud Apuleium Met. V. 11. 5: 
„proinde ut maerebant." d. d. Socr. 1: „proindeut 
majestas postulabat." c. 13. et c. 21. Apol. 61: 
„proinde ut loculi suppetebant." Occurrit tantum 
apud comicos. Plaut. Capt. 307: ^proinde utipse 
fui imperator familiae." Capt. 314, Amph. 517, 
Cas. 96, Men. 953, Pseud. 679, Trin. 65. Conf. 
Terent. Hec. 218, Andr. 408. 

Pervenimus ad adverbia, quorura cumulatio vel 
geminatio utrique nostrorum auctorum usitata est. 

Duo adverbia synonyma una posita reperiun- 
tur Apul. Met. I. 22 : „hic ibidem me opperimino." 
Florid. 18, pag. 28. 11: „hic ibidem varias civi- 
tates substituere.'' Tale quid notamus in Plauti 
Capt. 1000: „illic ibi demumst locus." 

Alia res haec est: adverbium explanatur appo- 
sitione nominis loci. Apuleius scribit Met. VI. 
5. 8, „iUic in domo matris." Qui usus eifrequen- 
tissimus est confer. Met. VI. 12. 20, VII. 2. 17, 
VIIL 14. 4, 18. 10, 26. 15, X. 26. 21, XL 6. 21, 
17. 10. Florid. 6, pag. 6. 4. Apud Plautum ejus 

consuetudinis exempla exstant Capt. 330: „filius 
meus illic apud vos servitcaptus Alide," Cas. 380: 
„vide ne qua illic insit alia sortis sub aqua." 

Minus certa sunt" Most. 500 sqq: 

„per fidem 
deceptus sum : hospes [hic] me necavit isque me 
defodit insepultum clam [ibidem] in hisce aedibus." 
Ita Plaut. Curc. 475: 

„in foro inflmo boni homines atque dites am- 
bulant. 

in medio propter canalem, ibi ostentatores meri." 
Curc. 480: 

„sub veteribus ibi sunt, qui dant quique acci- 
piunt faenore, 
pone aedeni Castoris, ibi sunt subito quibus credas 

male 
In Tusco vico, ibi sunt homines, qui ipsi sese 

venditant. 
vel qui ipsi vorsant vel qui ahis ubi vorsentur 

praebeant" 
conf. Plaut. Capt. prol. 60, Curc. 527, Cist. 675, Epid. 
602, Men. 631, Most. 6, Trin. 67, 97, Truc. 369. 

Cumulatio particularum apud Apuleium multa 
est, earumque et Plauto propria est haec: 

ergo igitur Apul. Met. L 5. 19: „ergo igitur 

7 

inefflcaci celeritate fatigatus commodum vespera 
oriente ad balneas processeram, ecce Socratem 
contubernalem meum conspicio." Conf. Met. 11. 

18. 25, 28. 10, IIL 19. 12, (ergo igitur Eissenhardt, 
ego „igitur" v. d. Vliet) IV. 2. 22, V. 11. 18, 
VII. 9. 29, 15. 25, 19. 29, IX. 17. 8, 22. 8, 39. 
25, X. 3. 23, 35. 11, XI. 5. 22, 21. 21, 28. 11. 
Plaut. Trin. 756: „quo pacto ergo igitur clam dos 
depromi potest." Conf. Plaut. Most. 848. 

quod enim Apul. Met. IX. 11. 24: „quod enim 
rebar, ut minus aptum et huius modi ministerio 
satis inutilem me ad alium quempiam utique 
leviorem laborem deligatum iri vel otiosum certe 
cibatuiri". Ita et Met. IX 25. 1, X. 23. 27, XI. 

19. 16. d. d. Plat. 2. 17. Quod em'm apud Plau- 
tum invenire non potuimus, similis tamen ratio 
dicendi est quia enim: Plaut. Amph. 659: „quia 
enim sero advenimus''. conf. Epid. 299, Mil. glor. 
834, Bacchid. 50, Capt. 884. 

etiam-quoque reperitur Apul. Met. VII. 26. 19: 
„libet non tantum naturam verum etiam caput 
quoque ipsum pessimo isto asino demetere." Met. 
XI. 27. 29 (me quoque peti magno etiam deo 
famulum cdd, me magno etiam deo quoque peti 
famulum v. d. Vliet.) Plaut. Asin. 502: ;,atque 

etiam tu quoque ipse," et 567. conf. Amph. 702, 
Curc. 131, Pseud. 122. Ita et Plautus usurpat 
quoque etiam Truc. 875. 

His facile addi potest, consuetudo rursum sive 
rursus cum verbis a re incipientibus copulandi, qua- 
lis perspicitur Apul. Met. I. 1,6: ^flguras.... in se 
rursum mutuo nexu refectas." compone Apul. Met. 
III. 12. 29, 23. 18, IV. 3. 12, 18. 31, V. 15. 15, 
VI. 19. 6, 21, 15. VII. 9. 26,11.25,17.16. VIII. 
24. 8, IX. 20. 22, X. 2. 26, 10. 30, 33. 14, XL 
19. 7, 21. 20, 23- 5. Plaut. Mil. glor. „redeorur- 
sum," itemque Mil. glor. 701, Trin. 182, Poen. 79. 
(Tale quid parva mutatione videmus Apul. Met. 
VIII. 2. 8: „deorsus delapsum nutriens Amorem.'' 
d. d. Socr. 10. Haec de qua disputavimus consue- 
tudo ex eo orta est, quod nostri auctores plebis 
dicendi rationem secuti, vocabulorum notiones 
augere conantur. 

Ita vim comparativi magis adverbio addito au- 
gent, quod et in Apuleio et in Plauto occurrit 
Apul. Met. XT. 10. 6: „videbatur aequitati magis 
aptior quam dextera." Plaut. Amph. 301: ;,igitur 
demum magis maiorem in sese concipiet metum." 
Vide et Capt. 644, Men 55, Stich. 699, Poen. prol. 82. 

Etiam auctior forma est ubi comparativo 7}mlto 

tanto subjungitur, cujus usurpationis occurrunt 
exerapla haec: Apul. Met. VII. 15. 5: „quod.... 
multo tanto pluribus beneflciis honestarer"... conf. 
Met. X. 21. 18, florid. 18 d. d. Socr. 11. Plautus 
Bacchid. 310 scribit: ;,ne ille hercle mihi sit multo 
tanto carior." Men. 800, Stich. 339, Rud. 521. 

Eadem iis est causa scribendi nimis quam pro 
valde. Apul. apol. 48: „quaesisti tu nimis quam 
prudenter." Plaut. capt. 102: „quod quidem ego 
nimis quam cupide cupio ut impetret." Conf. Most. 
511. Truc. 468. 

Neque aUter conjungunt nimium quam (Ita enim 
scribit Oudendorpius contra Hildebrand, Eissen- 
hardt, v. d. Vliet, qui „nimiumque" in textum ad- 
mittunt.) Apul. Met. III. 27. 31 : „insurgo valide 
et cervice prohxa nimium quam porrectis labiis 
(v. d. Vliet cum codd. nimiumque), quocum loco 
compara Plaut. Bacchid. 121: „quem ego sapere 
nimio censui plus quam Thalem.'* 

Neque puto hunc locum esse praetereundum, ubi 
Apuleius notione valde exaggerata minimo minus 
adhibet Apul. Met. I. 4. 17: ^mollitie cibi glu- 
tinosi faucibus inhaerentis et mea gula (meacula, 
V. d, V.) spiritus detinentis (distinentis F) minimo 
minus interii (eadem vocabula junctim posita 

Florid. 12 pag. 14. 11.") Similem vel paulum 
discrepantem abundantiam perspicimus in his 
Plauti enuntiationibus, Bacchid. 672: ;,immovero 
nimio minus multo parum." Rud. 460: ;,nimio 
minus altus puteus visust quam prius." Conf. 
Truc. 673. 

Denique addi potest locutio „certo certius" Apul. 
Met. IX. 41. 1, X. 28. 11. Plaut. Capt. 664, quam 
haud facile alias reperias nisi apud juris consul- 
torum discipulos. Hic disputationi nostrae de 
nostrorum auctorum in syntaxi licentiis finem 
imponimus. 



CAPUT QUINTUM. 



De Piauti vocabulis et sententiis in Apuleio repertis. 



Opus, in quo plurima dicta reperiuntur, quae 
Apuleius a Plauto mutuatus est, Metamorphoses 
dicere non dubito, quod nem.o mirabitur, qui hoc 
cogitet, quoties aurei illius asini argumentum et 
ceterorum comicorum et Plauti fabulas sibi in 
memoriam reduxerit, ita ut bonam narrationis 
partem paucas in scenas dividi, personas histrico 
cultu ornari tantum oporteat, ut haud illepida 
immo lepidissima cujusdam comici po6tae fabula 
haberi possit. 

Neque minus perspicuum est hoc, quod plurima 
dicta, quae nos ad veteris comoediae memoriam 
excitent, in Metamorphoseon dialogo reperiuntur. 
Eum enim sermonem conferunt inter se ejus- 
dem conditionis homines, quos et Plautus in 
fabulis inducere solet. Non mirum igitur, si Apu- 

leius priscae linguae et maxime antiquae comoediae 
ut est amantissimus, quotiescumque sibi aliquod 
dictum opus est, ex eo vocabulorum thesauro, ut 
perenni fonte haurit, ut sui operis personae vere 
Plautine i. e. plebeculae ritu loquantur. Reputemus 
igitur, quid ex Plauti fabulis deprompserit. 

Statim animus nobis convertitur ad illorum 
vocabulorum copiam, quae alia blanditias et assenta- 
tiones, alia convicia exsecrationesque signiflcant. 
In metamorphosibus legendis et relegendis illius 
generis repperimus haec: 

Pronomen possessivum sescenties vocativis ad- 
ditur, ut amantis et blandientis animus perspicuus 
reddatur Apul. Met. I. 6. 1, 11. 28, 17. Saliaque 
passim. conf. Plaut. Cas. 586, 588. Cist. 53. Pers. 
620. aliaque passim. 

Blande diminutiva ponuntur Apul. Met, IX. 5. 
23. Plaut. Cas. 700, 762, 840: „uxorcula." Apul. 
Met. II. 10. 7: „mea festivitas" (pro mea festiva 
puella) Plaut. Cas. J 05, 577, Poen. 389. Apul. Met. 
V. 6. 20: „mellite mi, mi marite.'' Adjectivo a 
substantivo „mer' (quod Plautus et ipsum usurpat 
inter blanditias Bacchid. 1197: „mel meum" Curc. 
164, Trin. 244, Truc. 528) deducto utitur Apulejus. 
Etiam diminutivum in ore amantis versatur Apul, 

Met. VIII. 22. 23, ,,meamellitula", utPlautusCas. 
135 jam dixerat „mea mellilla." Apulejus Apol. 
9: „meum mel." 

Plautus saepius usus erat avium aliorumque 
pusillorum animalium nominibus, ut iis blandi- 
mentis amantes inter se appellarent. Bonum huius 
moris exemplum exstat in Plauti Cas. 138 ,,meus 
puUus passer, mea columba, mi lepus", 
et in Asin. 666 sqq: 
„dic me igitur tuom passerculum, gallinam, cotur- 

nicem 
agnellum, haedillum me tuom dic esse vel vitellum." 
et 694 : Dic igitur med aniticulam columbam vel 

catellum 
hirundinem, monerulam, passerculum putillum. 

Videmus quantam talium vocabulorum copiam 
Apulejus invenerit, unde ceperit Met. X. 22. 2 : „in 
summa teneo te inquit, teneo meum palumbulum, 
meum passerem." Hujus palumbuli etiam Plautus 
exemplum dedit Bacchid. 51. 

Voce „pullus'' Apuleius quoque habet Met. VIII. 
26. 25: „heus, aiunt, cave ne solus exedas tam 
bellum scilicet puUum'' Conf. Plaut. Cas. 138. 

Sed ea sufficiant, transgrediamur ad convicia, 
quorum etiam maior est numerus. 

Convicium frequentissimum apud Plautum est 
;,malum" pro ^sceleste homo." Plaut. Amph. 403, 
604, 626, Aul. 429, Epid. 710: „quae haec, ma- 
lum, impudentiast." Cas. 92, 262, 472. Apulejus 
id usurpat Met. IV. 25. 8 (id „makim'' ab aliis 
exphcatur ut interiectio. Apuleius autem aho loco 
„bonum'' scribit ad similitudinem iUius interjec- 
tionis „malum'' Apul. Met. X. 16 pag. 284. 15.) 

Quis, qui unam tantum Plauti fabulam legerit, 
nescit quam creber sit in utenda voce ;,verbero" 
Plaut. Amph. 180, 284, 344, 519, 565, 1029 (nota 
tot locos ex una fabula sumptos.) Capt. 550, Merc. 
189, Most. 1132, Mil. glor. 500, 1056. In Apuleio 
huius conuicii haec exempla extant: Met. VIII. 
31. 12, X 7. 12, 9. 9, 10. 23. 

In unaquaque fere fabula Plautina occurrit notum 
illud „furcifer" Amph. 285, Most. 68, 1172, Mil. 
glor. 545. Quod et Apuleius in suum usum ver- 
tit. Met. X. 4. 18, 9. 4, 16. 5. 

„Lurco" quod legitur. Apul. Met. VIII. 25. 25, 
non minus est Plautinum. Pers. 421, qui locus 
conviciis ita oppletus est, ut utile censeam eum 
laudare : 

„vir summe populi, stabulum servitricium 

scortorum liberator, suduculum flagri. 

compedium tritor, pistrinorum civitas, 
peremiiserve, lurco, edax, furax, fugax/' 

,,frutex'' de stupido stolidoque homine usurpatur 
Apul. apol. 66. in imitationem Plauti Most. 13. 
De insolentissimis nec non de impudicissimis homi- 
nibus Plautus ;,propudium'' ;,propudiosus'' utitur. 
^Propudium" Plaut. Bacchid. 579, Curc. 190, Poen. 
272, „propudiosus" Stich. 310, Truc. 271. Apuleius 
Met. VIII. 22. 13 item dicit „spurcissima illa 
propudia." 

De homine in falsis exercitato dicitur ^periurum 
capuf' Apul. Met. IX. 21. 14. Conf. Plaut. Most: 
„penitus periurum caput." 

Ut Plautus vocabulo „vervex" utitur, ut ahcui 
stupiditatem objiciat Cas. 535, ita Apuleius ea voce 
semper cum quadam contemptus significatione 
utitur Met. VII. 23. 29, VIII. 25. 18. 

Notabile est convicium „thesaurus fraudis" Apul. 
Met. V. 14. 17, quocum compara Plauti Merc. 
163: „Perii tu quidem thensaurum hucmiadpor- 
tavisti maU.'' 

De avidis hominibus „vulturius" utrique nostro- 
rum auctorum in usu est Apul. Met. X. 33. 20: 
;,togati vulturii.'' Plaut. Trin. 101: „Tum autem 
sunt aUi, qui te volturium vocant: hostisne an 

civis comedis, parvi pendere." Conf. Truc. 337. 
Apulejus autem in libro d. d. Plat. II. 15: „Hunc 
talem Plato lucricupidinem atque accipitrem pe- 
cuniae nominavit." Ita et Plautus loquitur Pers. 
409: ;,pecuniae accipiter avide atque invide.'* 

Decrepita anus appellatur ab Apuleio Met. IV. 
7. 1: ^busti cadaver." Non longe absunt verba 
Plautina, quibus usus est Pseud. 412: ,,exhocse- 
pulchro vetere.'' 

Apul. Met. IV. 7. 2 eadem anus, de qua modo 
dixi, vocatur „vitae dedecus". Nonne est plane 
simile huic Plautino: ^capuli decus" Asin. 892. 
Iratus ille latro grandaevae illi mulieri etiam hoc 
ingerit: „Orci fastidium solum" (Met. IV. 7. 2) 
quod in memoriam nos reducit BaUionis verborum 
(Plaut. Pseud. 795 sq.) „quin ob eam rem Orcus 
recipere ad se hunc noluit, ut esset hic qui, mor- 
tuis cenam coquat." 

Ex animaUum nominibus, quibus multis Plau- 
tus pro conviciis uti solet, Apuleius sibi elegit 
vocem „excetra'', quam usurpat de mala et Uti- 
giosa femina. Plaut. Cas. 644, Pseud. 218. Apul. 
Met. X. 28. 20. 

His adjiciamus eam enuntiationem quam repe- 
rimus Apul. apol. 74: „qui istum di perduint." 

Confer. Plaut. Asin. 467: ^Hercle istum di omnes 
perduint.'' Aul 785, Curc. 720, Men. 308. 

Facilis est transitus ad eas enuntiationes quae 
agunt de poenis et maleflciis tam servorum quam 
ingenuorum. 

Primum igitur Apuleius eodem vocabulo, quo 
et Plautus utitur pro carcere scilicet „robur" 
Apul. apol. 81: „o subtilitas digna carcere et 
robore." Plaut. Poen. 1153: „Lachanna vos, quos 
ego jam detrudam ad molas inde porro ad puteum 
atque ad robustum codicem.'' 

Mirae similitudinis sunt loci Apulei Met IX. 
10. 24: „in TuUianum compingunt" et Plauti 
Amph. 155: ;,quid faciam nunc si tresviri me in 
carcerem compegerint." Men. 938: „in carcerem 
ted esse compactum scio." Poen. 1409. 

De vocabuhs „patibulus" et „patibulatus'' utri- 
que usitatis jam in indicibus nostris capitisprimi 
diximus. 

Verba, quae leguntur Apul. Met. IX. 21. 18: 
„conterere vincula" componi possunt cum hoc 
Plauti loco Aul. 602: „rediget.... in splendorem 
compedes.'' 

Apul. Met. I. 14. 23: „destinatae cruci candida- 
tus.'' Nonne is locus nobis in memoriam reducit 

similem Plauti locutionem Aul. 59: „Continuo 
hercle ego te dedam discipulam cruci? 

De verberationibus haec fere inveniuntur : Apul. 
Met. IV. 3. 20: ,.me totum plagis obtundif Met. 
IX. 39. 22: „viti, quam tenebat obtundens eum." 
Conf. Plaut. Amph. 606: „sum obtusus pugnis 
pessime." 

Neque minus inter se comparandi sunt hi loci : 
Apul. Met. VI. 28. 12: ;,plagarum suasuquaeme 
saepicule commonebant." cum Plauti. Stich. 63: 
;,ego vos commonefaciam monumentis bubulis." 

Verba, quae scripta leguntur Apul. Met. IX. 12. 
15 non fieri potest, quin nos moneant Plautinae 
dictionis. Verba Apuleiana haec sunt : ^homunculi 
vibicibus lividineis totam cutem depicti." Plautus 
scripsit. Epid. 625. Sq: 
„Ex tuis verbis meum futurum corium pulchrum 

praedicas, 
Quem Apella atque Zeuxis duo pingent pigmentis 

ulmeis.'' 
Verbum effligendi ab utroque auctore, ut alio loco 
jam vidimus, usurpatur. 

De cadaveribus ferarum volucri generi projectis, 
Apuleius haec habet Met. VI. 26. 20: ^protinus 
eum vulturiis gratissimum pabulum futurum prae- 

cipitabo" (Conf. Met. X. 17. 3: ;,me obtruncatum 
vulturiis opimum pabulum redderent''). Plautus 
in Rudente 770.: ^teque ambustulatum obiciam 
magnis avibus pabulum." 

In pistrino, quo Lucius asinus perductus est, 
vidit miseros homunculos, quorum, „frontes litte- 
rati" (Apul. Met. IX. 12. 20). i. e. stigmate notati, 
quam dictionem reperimus et in Plauti Cas. 401 : 
„si hic litteratus me sinat." 

De crurum fragio vide supra capite secundo 
sub verbo. 

De misero asino vehementibus verberibus affecto 
Apuleius III. 29. 15 scribit: „caedentes hincinde 
miserum corium nec cribris jam idoneum." Confer 
Plauti. Most. 55: „o carnuficium cribrum quod 
credo fore, ita te forabunt patibulatum per vias 
stimuhs carniflces.'' 

Ubi de maliflciorum poenis sermo est, adjungi 
potest vocabulum significans certum genus mah- 
flciorum. Apuleius usurpat vocem „perfossor" 
Apol. 32. Plautus eodem vocabulo utitur sed 
planius deflnit voce ;,parietum" addita. Vide 
Plaut. Pseud. 979. 

Hic, cum nobis sermo est de poenis, maxime 
de iis servis impositis non absurdum videbitur. 




jT Jh. 

si in tam difflcili re materiem diversa in genera 
dividendi, huic parti aliquid de servis subjun- 
gemus. 

Servus, qui cum nova nupta inter dotis res in 
domum mariti venit et apud Plautum et apud 
Apuleium nomine ,,servi dotalis" appellatur. Apul. 
Met. X. 4. 15: ^adsumpto statim nequissimo et 
ad omne facinus emancipato quodam dotali servo." 
Plaut. Asin. 85: ^dotalem servom Sauream uxor 
tua adduxit." 

Satis magna copia vocabulorum et sententiarum 
ad rem Veneriam pertinentium Plauto Apuleio- 
que communis est. 

Verbo ^convenire" notio adjuncta est „in vene- 
rem se conjungere." Apul. Met. IV. 27. 5: ;,de- 
nique flere et vapulare et jugulari lucrosum pro- 
sperumque proventum nuntiant, contra ridere et 
mellitis dulciolis ventrem saginare vel in volup- 
tatem veneriam convenire, tristitie animi, languori 
corporis damnisque ceteris anxiatum iri." 

Ipsum verbum ;,convenire" quidem hac signi- 
ficatione apud Plautum non reperitur sed enun- 
tiatio cognata exstat. Mil. glor. 138: 

„itaque ego paravi hic intus magnas machinas 

qui amantis una inter se facerem convenas.' 



fj 

Deinde occurrit „contrectare'\ Obscoene utitur 
Apuleius Met. VIIL7. 3: ;,cunctis tamenmentitae 
pietatis officiis studium contrectandae mulieris ad- 
hibere/' quod petiit a Plauto Asin. 522: 
;,quotiens te votui Argyrippum filium Demaeneti 
Compellare aut contrectare conloquive aut contui." 
conf. Plaut. Mil. glor. 1052, Poen. 695. 

Tum ;,comprimere'' Apul. Met. X. 5. 7: „quod 
ejus probosae libidini qua se comprimere tempta- 
verat noluisset succumbere.'' Conf. Plaut. Truc. 
262 : „Comprime sis iram." Truc. Eram quidem her- 
cle tu quae solita es, comprime impudens, quae 
per ridiculum rustico suades stuprum." Plaut. Epid. 
540 : „Certo east.... quam in Epidauro pauperculam 
memimi comprimere." 

„imminuere" eadem notione usurpatur qua „con- 
stuprare*'. Apul. florid. 14pag. 16. 9: „ducitCyni- 
cus in porticum ibidem in loco celebri coram luce 
clarissima accubuit coramque virginem imminuis- 
set paratam pari constantia ni e. q. s. Plaut. Cist. 
Cist. 88: „neque pudicitiam meam mi alius quis- 
quam imminuit." 

„subigitare'' legitur Apul. apol. 87: „Curautem 
tam absurdis tamque tabernariis blanditiis subigi- 
tarem, quem idem aiunt versibus amatoriis satis 

scite lascivire?" Plaut. Mil. glor. 652: ;,nequeego 
unquam alienum scortum subigito in convivio'*. 
Mil. glor. 1502, Cas. 964, Merc. 203, 204. 

„exedere" Apul. Met. VIII. 26. 25 : „et heus aiunt 
cave ne solus exedas tam bellum scilicet puUu- 
lum." conf. Plaut. Curc. 45: „minus formidabone 
exedat" (ita codices correxit Lambinus in „exci- 
dat"). Ita Plautus verbum comedendi usurpat 
Pseud. 1126. 

„dirumpi" obscoene positum est Apul. Met. VII. 
21. 21: „misera illa compavita atque dirupta" 
Met. X. 22. 21: „heu me, qui dirupta nobili 
femina bestiis objectus munus instructurus sum 
mei domini." Quibuscum compara Plaut. Cas. 
326: „ego edepol illam mediam diruptam velim." 

Neque praetereo notum illum locum Apul. 
Met. X. 22. 20: „Sed angebar — novissime quo- 
modo, quamquam ex unguiculis perpruriscens 
mulier tam vastum genitale susciperet." 
Plaut. Stich. 761 Sqq: 

„celeriter 
lepidam et suavem cantionem aliquam occupito 

cinaedicam, 
ubi perpruriscamus usque ex unguiculis.'' 

His adjiciendum est vocabulum „nuptiae'' coitus 

8 

signiflcatione ab utroque auctore adhibitum esse 
Apul. Met. VII. 21. 13: „ferinas aversa Venere 
invitat ad nuptias." Met. VIII. 11. 25: ,,placuit 
Thrasyllo scena feralium nuptiarum." Met X. 34. 
31: ,,meisque praeclaris nuptiis destinatam " Con- 
fer. Plaut. Cas. 486: „dum ego cum Casina faciam 
nuptias.'' 

Hic enim, ^nuptias facere," ut passim apud 
Plautum, verbum nubendi nihil est nisi owovaidCsiv. 

Etiam plura vocabula restant utrique nostrorum 
auctorum propria significatione, quae dicitur, 
erotica. 

;,Morigerus" saepe et comicis et Apuleio obscoene 
positum est. Apul. Met. II. 5. 10: „tunc minus 
morigeros (agitur de juvenibus Pamphiles libidi- 

nosae voluptatis illecebras recusantibus) in 

pecua et quodvis animal puncto reformat.'' Apol. 
74: „emasculatoribus suis ad omnia infanda mo- 
rigerus." Conf. Plaut. Cas. 896: „Quid agit Ca- 
sina? Satin morigera est? 01. Pudet dicere." Cist. 
175: „facta morigera est viro," aliaque plura. 

;,Scitulus" dici potest de eo, qui expertus est 
in rebus obscoenis. Hac enim una ratione expUcari 
potest Apul. Met. I. 7. 8 : „ad quandam cauponam 
Meroen anum sed admodum scitulam deverto." 

(scitulus hic non de forma sumi posse, quis est 
quin videat). Quam multus sit Plautus in vocibus 
;,scitulus'' ^scitus" „scitule'', supra jam vidimus, 
ut tamen exemplum hujus, de quo dicimus, usus 
apud Plautum afferamus, credo eam notionem 
optime apparere in Plaut. Merc. 1019. 

^Amasio" et ;,amasius," de quorum vocabulorum 
terminationis discrepantia supra jam diximus, 
pertinent ad utriusque scriptoris rei veneriae voca- 
bularium. Quod ad locos vide catalogum capitis 
prinii. 

Hanc in seriem etiam redigendum est vocabulum 
^Catamitus" (qualem ad amorem significandum 
usurpetur moneri non opus esse mihi videtur) 

Apul. Met. 1.12.5: „hic est carus Endymion, 

hic Catamitus meus." Conf. Met. XI. 8. 12. Plaut. 
Men. 144. 

De veris nuptiis auctores nostri habent unam 
alteramve locutionem ab aliorum oratione alienam. 
Talis vox est verbum conciliandi, quod proprie 
usurpatur de nuptiis Apul. Apol. 68: „puerorum 
avus invitam eam conciliare studebat alteri fllio 
suo.'' Plaut. Trin. 386: „tute ad eum adeas, tute 
concilies, tute poscas." Trin. 442. Sq: 

„meus gnatus me ad te misit, inter te atque nos 
adfinitatem ut conciliarem." 

Nota Suetonium eadem locutione usum esse. 

^jDestinare'' etiam de veris nuptiis usurpatur. 
Apul. Met. IV. 26. 27: „pacto jugali destinatus," 
quocum loco compara Plaut. Rud. prol. 45 : „puel- 
lam destinat." 

Notabilis est genitivus „dotis", qui occurrit Apul. 
apol. 92: ^Pudentilla.... trecentis millibus dotis 
fuit contenta." Unus tantum locus mihi in promptu 
est, quem loco laudato comparare possum; legi- 
tur Plaut. Pers. 394: „dabuntur dotis tibi inde 
sescenti logi." 

Huc pertinet locutio „fundare familiam," qualis 
legitur Apul. Met. VII. 6. 21: „decimopartussti- 
pendio viri familiam fundaverat." Nonne pro 
commentario est locus Plautinus Most. 120 Sq. : 
;,parentes fabri liberum sunt, et fundamentum 
substruunt liberorum." 

Pro ingenua forma utrique auctori usitatumest 
vocabulum „liberalis". Apul. Met. IV. 23. 18: 
^jVirginem filo liberalem." Plaut. Pers. 521 : „forma 
expetenda liberalem mulierem.'* Plaut. Epid. 43: 
,,quia forma lepida et liberali captivam adulecen- 
tulam mercatus est." Mil. glor. 60, 967, Pers. 546. 

In Apulei operibus nonnulla verba inveniuntur 
eundi et se conferendi, aliis scriptoribus non usitata. 

Incipimus ab ;,(intro) se capessere," quod occur- 
rit. Apul. Met. I. 22. 14: „et cum dicto rursum 
foribus oppessulatis intro capessit.'' Quae locutio 
Plauto est frequens. Vide Amph. 202 : „pergam.... 
me domum capessere.'* Asin. 158, Bacchid. 113, 
1077. 

Deinde invenimus verbum „se facere" et „fieri'\ 
Apul. Met. V. 2. 12: „Psyche.... paulo fidentior 
intra Umen sese facit.'' 

Donatus ad Terentii Phorm. IV. 3. 30 (in editione 
Westerhoviana) scribit: „haec hinc facessat [pro 
hinc se faciat id est abeat. Huc se faciat, huc 
accedat, significat. Haec hinc facessat] pro cedat 
alias faciat. Ergo duas res significat hoc unum 
verbum. An hinc facessat, proverbialiter, quasi 
hinc faciat, Plautus, Argentum hinc facite. Huc te 
fac, dicitur pro, huc accede." 

Locus Plautinus legitur in fragmentis incertarum 
comoediarum inedit. quam curaverunt Goetz et 
Schoell e. s. V. (XII.) inter fragmenta dubia et 
suspecta. ^Fieri" Apul. Met. X. 32. 12: „haecut 
primum ante judicis conspectum facta est." 

Sequitur verbum „se penetrare,'* quod Plautus 

primum de animantibus tum et de iis, quae 
anima carent, usurpavit. IUius rationis dicendi 
hoc est exemplum Trin. 276: ;,Quo illic homo 
foras se penetravit ex aedibus." Conf. Trin. 294, 
314, huius est Truc. 44 : „eaque intra pectus se 
penetravit potio.'' Apuleius in utroque genere 
dicendi Plautum imitatus est. Prioris generis exem- 
plum legimus Apul. Met. VIII. 29. 25: „impro- 
visi conferto gradu se penetrant." Posterioris exem- 
plum est hoc Apul. d. d. Plat. 1. 15: „neesculenta 
et potulenta sese penetrarent.'' 

Inter haec numeranda sunt verba eundi feren- 
dique cum ablativo „curriculo," quae est comicorun 
solorum ratio dicendi. Apul. Met. X. 9. 18 : Jussi 
de meis aliquem curriculo tabema promptam 
afferre.*' Plaut. Rud. 798: „ i dum, Turbalio, curri- 
culo adferto domo.'' 

Apul. apol. 63: „Jussi curriculo iret aliquis.'' 
Plaut. Rud. 855: „abi sane ad litus curriculo." 
Conf. Plaut. Epid. 14, Mil. glor. 523, Most. 362, 
929, Pers. 199, conf. Ter. Heaut. 733. 

NonnuUae sunt dictiones, quibus signiflcatur, 
quanti res ducatur. Perspicuum est eas etiam ex 
sermone plebeculae sumptas esse. Exstat apud 
Apuleium Apol. 21 : „nauci non putare," quod 

est imitatio usus Plautini, Bacchid 1002, 1041, 
Most 1041, Truc. 611. 

In eodem opere Apuleiano legitur c. 93: ;,ut 
eam pecuniam sine mora redderet in praediis 
vili aestimatis." Operae pretium est comparare 
Plaut. Epid. 51 ; ;,Quid istanc, quam emit, quanti 
eam emit? Th. Vili." 

Apul. Met. I. 5. 3: „quod polhceris aequi boni- 
que facio." Plautus non totam quidem locutio- 
nem habet, scribit tamen Mil. glor. 784 : ^aequiid 
facio." 

Ut appellet aliquid nuUius pretii, usurpat vocem 
„folia/' Sic Apuleius dicit Met. I. 8. 17: „foUa 
sunt artis et nugae merae.'' Ita Plautus foUisuti- 
tur de parvis initiis prae magnitudine earum rerum, 
quae postea evenient. Plaut. Men. 375 : „foUa nunc 
cadunt.... Tum arbores in te cadent." 

Ut significet aliquem esse aut manere quodam 
loco Apuleius verba et Plauto frequentata usurpat, 
e. g. „habere'' pro „habitare." Apul. Met. I. 21. 
18: „cum uxore etiam calamitatis suae comite 
habet'* (v. d. Vliet: cum uxorem etiam calami- 
tatis suae comitem habeat), d. d. Plat. 11. 23: 
„eam quod pie vixerit, praecipit fortunatorum 
habituram loco.*' 

Plaut. Aul. prol. 5, Bacchid. 114: „quis istic 
habet?" Men. prol. 70. Truc. 246 et passim. 

„incubare" eodem sensu utrique eorum proprium 
est. Apul. Met. VII. 7. 4: ,,nocte promota taber- 
nulam quandam litori navique proximam [quara] 
vitatis maris fluctibus incubabant." Plaut. Cas. 110 : 
„ruri incubabo usque in praefectura mea." 

Ut dicatur, aliquem in proxima vicinia esse 
uterque eorum locutione utitur „de proximo". 
Apul. Met. XI. 23. 28. Plaut. Rud. 404. 

Sunt quaedam locutiones timendi signiflcatione, 
quae dignae sunt, quae notentur. Apul. Met. III. 
15. 16: „paveo et formido solide.'* Plaut. Cas. 
535: „et illud paveo et hoc formido." 

„ dividiae est alicui aliquid" Apul.apol. 28. Plaut. 
Bacchid. 770, 1033, Cas. 181, Merc. 615, Truc. 
856, (conf. Turp. Com. 59). 

„turbare" dicitur, ubi color paventis pallidus 
redditur timorque toto ex ore eminet. Apul. Met. 
I. 19. 11: „sic denique eum vitalis color turbave- 
rat.*' Plaut. Epid. 560: „Quid est, quod voltus 
turbatust tuos?" 

De eo, qui vel timore vel stupore mentis non 
plane est compos, legimus Apul. Met. III. 22. 18 : 
„Sic exterminatus animi, attonitus in amentiam 

vigilans somniabar/' Plaut. Capt. 848: „Hic vigi- 
lans somniat/' 

Lucius mustela consopitus ;,inanimis et indi- 
gens alio custode paene ibi non erat/* (Apul. Met. 

II. 25. 17 sq.), qua cum locutione comparare li- 
cet locum Plautinum Cist. 209,210: ;,ita nubilam' 
mentem animi habeo, ubi sum, ibi non sum, ubi 
non sum ibist animus." 

Ad adhortandum aliquem metu cunctantem et 
dubitantem Apuleius utitur eadem qua Plautus, 
locutione „bono animo es.'' Apul. Met. VII. 12. 2. 
Plaut. Amph. 671, Cist. 73. 

Memoranda etiam sunt haec verba Apulei Met. 

III. 22. 29: „Ain, inquit, vulpinaris amasio meque 
sponte asceam cruribus meis inlidere compellis" 
non quod Plautus quoque eandem locutionem 
usurpet, sed quia tamen verba Plautina in nostram 
memoriam revocant. Idque unus quisque statim 
perspiciet, si laudaverimus Plaut. mil. glor. 884: 
„tibi dixi, miles, quem ad modum potis sit de- 
asciari." Eadem enim ludificandi notione posita 
sunt. 

Huic locutioni addere possumus ^deridiculo 
haberi" Apul. Florid. pag. 4. 4. Conf. Plaut. mil. 
glor. 92: „is deridiculost.'' 

Apud utrumque auctorem occurrit ,,irrisui ha- 
beri." 

De iis, quos spes frustratur, dicitur „frustra esse" 
Apul. apol. 19: ^longe huius animi frustra es.'* 
Plaut. Amph. 974: „et servos et era frustra sunt 
duo." Bacchid. 840, Merc. 528, Pers. 140, Rud. 
1255. 

„esse in proclivi," quod usurpatur cum omnia 
facile proveniunt, Apuleius utitur d. d. Plat. II. 11. 
Legitur cum apud Plautum tum in aliis comicorum 
fabulis. Conf. Plaut. Capt. 336, Terent. Andr. 701, 
Naev. Com. 93. 

A significatione, qua vulgo usurpatur vox „ab- 
stemius", plane diversa est ea, quae legitur Apul. 
d. d. Plat. 11. 15. Hoc loco Apuleius vocabulo 
notionem dat avari, suisque rebus parcissimi. 
Nusquam alias cum illa significatione quidquam 
comparari potest, nisi locus Plautinus, qui legitur. 
Cas. 746, quique haec exhibet: „facite cenam 
mihi, ut ebria sit," quae verba nihil ahud signi- 
ficare possunt, nisi: „facite mihi cenam haud par- 
cam sed lautam et opiparam." Ut „ebrius'* et 
„abstemius" vulgato sensu contraria sunt, ita his 
locis notione translata praedita inter se opponuntur. 

Hic ilUc notavimus interjectiones quasdam, a 

comicis saepius usurpatas, ab Apuleio receptas. 
Talis est locutio comica „apage te." Apul. Met. I. 
17. 7. Plaut. Most. 436, Trin. 267. (Conf. Ter. 
Eun. 904.) 

„Em'' (hem), qua interjectione vix ulla est 
usitatior comicis, occurrit Apul. apol. 25. cf. Plaut. 
Mil. glor. 365, Truc. 634, inter innumera alia, 
quae enumerare neque utile neque necessarium est. 

AfQrmandi causa Apuleius Met. I. 8. 21scribit: 
„pol quidem tu dignus es extrema sustinere." Confer 
eandem auctam cumulatamque locutionem Plaut. 
Amph. 282 : ;,credo edepol equidem dormire solem.'* 

Commemorandum etiam est illud ;,pax'' Apul. 
apol. 65: „pax, inquit," quocum conferas Plaut. 
Mil. glor. 808: „pax, abi." 

Postremo locutionis „porro," qualis legitur 
Apul. Met. VIII. 29. 17: „porro Quirites, pro- 
clamare gestivi," nullum aliud exemplum reperire 
potui nisi Plaut. Amph. 376, ubi Colvius pro 
vulgata lectione „pro fidi Thebani" rescribendum 
censet „porro Thebani (hodie Leo dat : „profidem, 
Thebani cives" ex emendatione Aldi.") 

Permulta restant, quae, cum in diversa genera 
referri non possint, ut mihi legenti sub oculos 
venerunt, ita commemorabo. 

Urbs Athenae, quae, a Plauto, ut melius internos- 
catur adjectivo „ Atticis" ornatur, etiam ab Apuleio 
„Athenae Atticae" vocatur. Apul. Met. I. 24. 1, 
Florid. 18. p. 29. 16. Plaut Epid. 502, Mil. glor. 
100, Rud. 741, Truc. 497. 

Apud utrumque commemoratur Dirce ab iratis 
infensisque juvenibus tauro vincta. Apul. Met. 
VI. 27. 5: „vidit, hercules, memorandi spectacuh 
scaenam non tauro sed asino dependentem Dir- 
cen aniculam." Plaut. Pseud. 199: „cras te quasi 
Dircam olim, ut memorant, duo gnati lovis de- 
vinxere ad taurum, item ego te distringam ad 
carnarium/' Fortuitum id esse potest. Ego equi- 
dem malim credere Apuleium huius loci memorem 
scripsisse, quod scripsit. 

„facies" dicitur de forma omni etflgura. Apul. 
Met. I. 6. 2 : „quae facies?" Met. III. 23. 21 : „nam 
mihi domina shigula monstravit, quae possunt 
rursus in facies hominum taUs figuras reformare." 
Met. IIL 29. 28: „in asini faciem frena rodebam " 
Met. IV. 13. 7, Met. VII. 6. 24, Met. XI. 2. 9. 
Plaut. Capt. 646: „Sed qua faciest tuos sodahs 
Philocrates?" Cist. 71, Rud. 565, 1149, Trin.903. 

Magnae simiUtudinis sunt hi loci. Apul. Met. 
VI. 3. 1: „tunc genu nixa et manibus aram te- 

pentem amplexa detersis ante lacrimis/* Plaut. 
Rud. 695: aram amplexantes hanc tuam lacriman- 
tes genibus nixae." 

^Supplicium" ab utroque nostro usurpatur no- 
tione ;,doni", Apul. Met. XL 16.20: „tunc cuncti 
populi tam religiosi quam profani vannos onustas 
aromatis et cuiuscemodi suppliciis certatim con- 
gerunt." Plaut. Epid. 724 : ^Numquamherclehodie 
nisi supplicium mihi das'* 

;,tantus natu" occurrit apud Apuleium Apol. 10, 
ante eum usus erat Plautus Bacchid. 124. 

„in medium" ponitur pro ^in apertum" Apul. 
Met. X. 12. 14: „in medium procedit nuda veritas" 
Conf. Plaut. Amph. 223: „deinde utrique impe- 
ratores in medium exeunt.*' 

;,aes de malo habere" scribit Apuleius Met. IX. 
7. 10. Plaut. Most. 863: „faciunt de malo pecu- 
lium, quod nequeunt de bono." 

„fidem. arbitrari aUcui.*' Apul. apol. 51 : ^cui 
ego fidem arbitratus.... haudquaquam videor de 
nihilo percontatus." conf. Plaut. Bacchid. 570: 
„si pergis parvam mihi fidem arbitrarier." 

„compescere" pro „compercere" (quod Plautus 
etiam usurpat Poen. 219. conf. Turp. Com. 145.) 
Apuleius utitur Met. IX. 36. 12 : ;,nec fugientibus 

saltem compescunt." Plaut. Bacchid. 463: „com- 
pesce in illum dicere injuste." Conf. Apul. Met. 
I. 8. 2: ;,parce" inquit, in feminam divinam. 

„sumere" usurpatur pro composito ;,consumere." 
Apul. Met. II. 5. 7: „nam simul quemque con- 
spexit (ita van der Vliet, conspexerit, codices.) 
speciosae formae juvenem, venustate eius sumitur." 
Plaut. Pseud. 1268: „hunc diem sumpsimus 
prothyme." Conf. Trag. inc. fab. 8. 

Verbum ^inspicere" apud Apuleium et Plautum 
solos occurrit dictum de medicorum examine ad 
curationem necessario ; haec notio optime perspici- 
tur ex Apulei verbis apol. 51 : „igitur cum ad 
inspiciundum muUer aegra curationis gratia ad 
me perducta sit e.q.s" Compara Plaut. Pers. 316 : 
,,inspicere morbum tuom lubet." 

Apul. apol. 15: „procuraret ne dignitatem cor- 
poris mahs moribus dedecoraret." Conf. Plaut. 
Bacchid. 498: „qui dedecorat te me amicosque 
aUos flagitiis suis." Trin. 299: ^nihil ego istos 
moror faeceos mores, turbidos, quibus boni dede- 
corant se." 

„usurpare ocuUs" Apul. d. d. Socr. 20: „quod 
equidem arbitror non modo auribus eum verum 
etiam ocuUs signa daemonis sui usurpasse" et 

„arioli vocem audiunt saepenumero auribus suis 
usurpatam" d. d. Socr. I: ;,quos quidem deos 
coelites partim visu usurpamus." Plaut Trin. 846 : 
„quas ego neque oculis nec pedibus unquam usur- 
pavi meis." 

„objicere ob os*' Apul. apol. 89, Plaut. Most. 618. 

Apuleius saepe et diverso sensu verbum veli- 
tandi usurpavit, hoc tamen eodem, quo Plautus. 
Apul. apol. 2: „pollicitus ita facturum ne sic 
quidem quitus est, ut cominus ageret percelli sed 
et adversum te contumaciter eminus calumniis 
velitatur." Plaut. Men. 778 : „nescioquid vos ve- 
litati estis inter vos." 

Apul. apol. 6: 

„Misi ut petivisti mundicinas dentium 

Nequa visatur tetra labes sordium, 
restrictis forte, si labellis riseris." 
Conf. Plaut. Capt. 485 Sq: 
„ne canem quidam irritatam voluit quisquam 

imitarier 
saltem, si non arriderent, dentes ut restrin- 

gerent.'* 
^cornua vertere in aliquem" Apul. apol. 81 : 
»,superest ea pars epistulae, quae similiter pro me 

scripti in memet ipsum vertit comua." Conf. 
Plaut. Pseud. 1019 Sqq: 

;,metuo et formido male 
ne malus item erga me sit, ut erga illum fuit, 
ne in re secunda nunc mi obvertat cornua." 

„ad incitas deducere." Ad incitas deduci dici- 
tur is, qui in summam rerum difflcultatem etin- 
opiam redactus est. Apul. Met. III. 28.24: „tunc 
opulentiae nimiae nimio ad extremas incitas de- 
ducti." Plaut. Poen. 907: ^Profecto ad incitas 
lenonem rediget" (Et Lucilius ea locutione usus 
est.) 
Apul. Met. V. 5. 9: „vestigium requirentes." 

(Met. VI. 2. 23.) conf. Plaut. Cist. 724 : ^vestigium 

hic requiro." 

Restant eae locutiones, quas Apuleius ipsorum 
Plauti verborum memor in suum usum adhibuit. 
Apul. apol. 3: ^pudor enim veluti vestis." Eadem 

sententia est in Plaut. Most. 162 Sq: 
„haecilla est tempestas mea mihi, quae modestiam 

omnem 
detexit, tectus qua fui.'* 
Apul. apol. 7 : „impensius cetero corpore os colen- 

dum, quod esset animi vestibulum et orationis 

janua et cogitationum comitium." 

Nonne veri est simile Apuleium sic scripsisse 
cum in memoria haererent verba Tranionis 
(Plaut. Most. 687 Sq) ^jhuc concessero dum mihi 
senatum consili in cor convoco" et alii tales loci 
Plautini, inter quos compara Epid. 159 Sq, 
Pseud. 572. 

Apul. apol. 85 : „at enim tibi a fllio jam adulto 
acerbiores morsus viventi et videnti offeruntur." 
conf. Plaut: Most. 427: „ludos ego hodie vivo 
praesenti hic seni faciam." 
Apul. Florid. 15 : ^verbaque quae volantia pofitae 
appellant." Inter eos poetas, quos nos etiam 
nunc habemus, Plautus scribit (Amph. 325 sq) 
„Merc. : Vox mi ad aures advolavit. Sos. : Ne ego 
homo infelix fui, qui non alas intervelli volu- 
crem vocem gestito.'' 
Apul. Plorid. 16 p. 25. 8: ^praefascine (sic. F (p) 
dixerim" (quod idem est atque absit invidia 
verbo) Plaut. Asin. 491: „praefiscine hoc nunc 
dixerim." 
Apul. Florid. 18: „nihil quicquam homini tam pro- 
sperum divinitus datum quin ei tamen admix- 
tum sit aliquid difficultatis, ut etiam in amplis- 
sima quaque laetitia subsit quaepiam vel parva 
querimonia conjugatione quadam mellis et fellis.'* 

9 

Plaut. Cist. 71 : ,,Namque ecastor Amor et melle 

et felle est fecundissimus." 
Apul. Met. II. 10. 4 : „dulce et amarum gustulum 

carpo" conf. Plaut. Pseud. 63 : ,,dulce amarum- 

que una nunc misces mihi." 
ApuL. Plorid. 16: ,,Enimvero jam dixisse rebus 

humanis valere et plaudere.'' Plaut. Bacchid. 

1211, Epid. 733, Men. 1162, Pers. 858, Truc. 968. 
Apul. Met. III. 21. 7: „ab imis unguibus sese to- 

tam adusque summos capillos perlinit." Conf. 

Plaut. Epid. 623 : „usque ab unguiculo ad capil- 

lum summumst festivissima." 
Apul. Met. II. 18. 28, X. 26. 27, XI. 17. 19: 

„ungue latius digredi." Conf. Plaut. Aul. 57: 

si.... unguem latura excesseris/' 
Apul. Met. XI. 28. 29: ;,ergo duritia paupertatis 

intercedente, quod ait vetus proverbium, inter 

sacrum et saxum positus cruciabar." Plautus 

Capt. 616: 

„nunc ego omnino occidi.'* 
nunc ego inter sacrum saxumque sto nec quid 

faciam scio." 
conf. Cas. 970 ubi versus interpolatus est. 

Attamen ne omnia, quae adtulimus incerta et 
inania videantur, iis adjungimus, eos locos, ubi 

Apuleius nominatim suum auctorem laudat. 

Pauca sunt sed certa sunt. 

Apul Florid 2: „nec ista re cum Plautino milite 
congruebat qui ita ait: 

„Pluris est oculatus testis unus quam auriti decem." 

Quae verba leguntur in opere Plautino Truc. 490. 

Apul. Plorid 18: ^item ille comicus: 

^Perparvam partim postulat Plautus loci 
De vestris magnis atque amoenis moenibus 
Athenas, quo sine architectis conferam." 

Versus sunt ex Truculenti prologo. 

d. d. Socr. p. 15 : „prorsus, quod Plautinus miles 
super clypeo suo gloriatur: 

praestringens oculorum aciem hostibus." 

Quis initium Militis gloriosi (v. 4) ignorat? 



T H E S E S. 



I. 

Apul. Met. I. pag. 15. 11. sqq: 

Sic denique eum vitalis color turbaverat, ut mihi, nocturnas 
etiam Furias illas imaginanti, prae metu frustulum panis, quod 
primum sumpseram quamvis admodum modicum mediis faucibus 
inhaereret ac neque deorsum demeare neque sursum remeare 
posset. 

Mavelim: rursum remeare. 

II. 

Apul. Met. I. pag. 20. 9: 

„annonam curamus" ait ;,et aedilem gerimus et si quid obso- 
nare cupis [operam] utique commodabimus." 
[operam], quod v. d. Vliet inseruit, ejiciendum. 

III. 

Apul. Met. II. pag. 28. 22 : 

At vero — quod nefas dicere neque sit ullum huius rei tam 
dirum exemplum — si cuiuslibet eximiae pulcherrimaeque femi- 
nae caput capillo spoliaveris et faciem nativa specie nudaveris, 
licet illa caelo dejecta, mari edita, fluctibus educata, hcetinquam 
Venus ipsa fuerit, hcet omni Gratiarum choro stipata et toto 
Cupidinum populo comitata et balteo suo cincta, cinnami fraglans 

et balsama rorans calva processerit, placere non poterit nec 
Vulcano suo. 
post ^rorans" insere „si". 

IV. 

Apul. Met. IV. pag. 70. 28: 

certus atque obstinatus nuUis verberibus ad ingrediundum 
exsurgere, immo etiam paratus non fusti tantum [resistere] sed 
[ne] machaera perfossus occumbere. 

Lege: immo etiam paratus non fusti sed tantum machaera 
perfossus occumbere. 

V. 

Apul. Met. IV. pag. 93. 1: 

dei milesii vetustissimum percontatur oraculum et tanto numine 
precibus et victimis [propitiato] ingratae virgini petit nuptias 
et maritum. 

Dele [propitiato] et ante „tanto" insere „a". 

VI. 

Apul. Met. V. pag. 96. 25 : 

nos, quarum voces accipis, tuae familiae sedulo tibi praemi- 
nistrabibus nec corporis curatae tibi regales epulae morabuntur. 
pro ^curatae" scribendum „cura acta". 

VII. 

Apul. Met. V. pag. 118. 9 : 

quid tale, domina, deliquit tuus filius, ut animo pervicaci vo- 
luptates illius impugnes et quam ille diligit tu quoque perdere 
gestias. 

sensus restituendus est scribendo: „quoquo pacto". 

VIII. 

Apul. Met. IX. pag. 209. 18: 

^tu autom" inquit ;,tam mollis ac tener et admodum puer 
defraudatis amatoribus aetatis tuae flore mulieres adpetis atque 
eas liberas et conubia lege sociata corrumpis. 

pro ^conubia lege sociata" lege ^conubiali lege sociatas". 

IX. 

Apul. Met. X. pag. 228. 11. 

eximie enim ad veritatis imaginem [simulata]. 

pro [simulata]" legendum „imaginata". 

X. 

Apul. Met. XI. 256. 2: 

incunctanter ergo dimotis turbelis alacer continare pompam 
meam [mea] volentia fretus et de proximo clementer velut 
manum sacerdotis osculabundus rosis decerptis pessimae mihique 
detestabilis jamdudum beluae istius corio te protinus exue. 



Immovero: ;,exues". 



XI. 



Apul. Met. XI. pag. 253. 15: 

mori saltem liceat, si non licet [hominem] vivere. 

non „hominem" sed „vere" est inserendum. 

XII. 

Apul. Met. XI. pag. 275. 7: 

„an tu" inquit „si quam rem voluptati struendae moliris, 
laciniis tuis nequaquam parceres, nunc tantas caerimonias adi- 
turus impaenitendae te pauperiei cunctaris committere? 

Lege: „an tu" inquit „qui, si quam rem e. q. s. 

XIIL 

Apul. apol. 9. (Kr.): 

;,qui8 umquam fando audivit tam similem suspitionem". 

Legendum pro ;,similem" „subtilem". 

XIV. 

Apul. apol. 22: 

ipse Hercules neque una pelle vestitior fuit, neque 

uno baculo comitatior. 

Verba corrupta, nisi mutes ^neque quam una pelle vestitior 
fuit neque quam uno baculo comitatior.' 



I» 



XV. 

Apul. apol. 54. i. f : 

praesertim quod conditum cumque, quod obsignatum, quod 
inclusum domi adservatur, id omne eodem argumento magico 
dicetur. 

insere post „praesertim" : „si". 

XVI. 

Apul. norid. 17. pag. 26. 10. (kr): 

ceterum vox cohibita silentio perpeti non magis usui erit 
quam nares gravedine oppletae, aures spiritu obseratae, oculi 
albugine obducti. 

Lege: „aures spurcitie obseratae". 

XVII. 

Apul. d. d. Socr. 2 (Qoldb. pag. 6. 23 sq): 
quorum in numero sunt illi duodecim numeroso situ nominum 
in duo versus ab Ennio coartati. 
pro „situ" legendum „positu". 

XVIII. 

Curt. Ruf. in. 3. 13 : 

Sequebatur haec equitatus duodecim gentium variis armis et 
moribus. 
non ^moribus" sed ^decoribus" scribendum. 

XIX. 

Curt. Ruf. IV. 14. 4: 

intempesta nocte opprimi posse hostes discordes moribus 
linguis ad hoc somno et improviso periculo territos. 
Supplendum post ^somno": |,sopitos". 

XX. 

Cic. pro. Rosc. Com. 4. 10: 

Hic tu si amplius HS nummo petisti, quam tibi debitum est, 
causam perdidisti. 
Dele emblema HS. 

XXI. 
Suet. Tib. 3 : 

Ex hac stirpe Tiberius Caesar genus trahit et quidem utrumque. 
Scribendum: ;,utrimque". 

XXII. 
Hom. II. IX. 165: 
aXX * aytzs xXijrovs StQvvof^ev 

mutandum in „dXX* aysx ' ixXexxovs. 



' - •» 



XXIII. 
Herod. VII. 22: 

6 yoLQ "A&mg iouv ovQog fuya xe xaX ovof^aorov, ig ^dXaooav xaTfjxov, 
6ixi]/xivov vjt ' dv^QWJtcov. 

vn ' dv^Qcojicov, quod delevit van Herwerden non est glossema, 
sed evanuit inter substantivum et praepositionem adjectivum 

XXIV. 

» 

Xen. Cyr. L 4. 18: 

ovTco Se E^OJiXiaafievog nQoorjXaoe T(p ljm(p, 

Immovero „T(p Jt<x3m<p" 

XXV. 

Xen. Hell. II. 4. 27: 

sl dk xal xovxo SeT eisreTv xov /Uj;;farojrotoi; xov ev x(p aoxei, og e. q. S. 

Lege : hi Se xai e. q. d. 

XXVI. 

Antiph. JteQT xov 'HQcpSov (p6vov, § 41 : 

akXa xo xeXevxaTov djtcpfico^ev ifu xe xai avxov cog ddcxcog dnoXXvfievovg, 
ov ;f ci^tTt xfj efAfj — Jtcog yoLQ ; og ye xaxexpevoaxo — dXX ' dvayxa^dfievog, 

e. q. s. 
pro og lege o^. 

XXVII. 

Id. neQi xov 'HQcpSov (povov § 48: 

woxe noXXcp dv SixaioxeQov vfJteTg ixQivea^e rj eyo) vvv cpevyco vcp * vficov, 

Post vfieTg insere vn ' ifiov, 

XXVIII. 

Andocid. neQi xcbv fAvaxriQicov § IL 

xai idv xprjcpcotja&e dSeiav {cp) iyco xeXevco 'd-eQdjtcov, x, x, X, 

Pro c^j quod inseruit Blass, potius supplendum otav. 




189 



XXIX. 

Isocrat. Aegin. § 29: 

jiQog ovs iyob rotavt ajisxQivd^Yjv Sxi JtoXv Sv ^jtov sXolfArjv ajto- 
^avsXv fj xsXvov JtSQudsXv di tvdstav xov ^SQOJtivaavxog jtQo (JLolQag 
TsXew^aavta, 

Insere post &axTov pronomen avx6s. 

XXX. 

Soph. Ant. 58 Sqq: 

vvv ffSv fi6va dri vw XsXeififieva ax6jtet 

Sa<p xdxtax ' SXovfie^ * el vofwv fiUf. 

ynj<pov TVQavvojv rj XQaTi] jtaQe^iftev, 
Pro rj XQomj restituendum eyxQaxij, 

XXXI. 

Het bericht aangaande een poging om vrede te sluiten door 
de Lacedaemoniers gedaan na de nederlaag by de Arginusen, 
is een herhaling van een bericht omtrent een zelfde poging na 
den slag b\j Cyzicus. 

XXXII. 

Een verbond tusschen Mithridates en Sertorius heeffc nooit 
bestaan. 

XXXIII. 

Verandering van de eischen voor het eindexamen der gymnasia 
is noodzakelyk. 

xxxrv. 



Seneca's leven was in strqd met zfjn leer. 



Praefatio 1 

Caput primum. Yocabula quae et apud Apuleium et 
apud Plautum occurrunt cum forma tum notione similia. 7 

Caput secundum. Vocabula Apulei, quorum forma prin- 
ceps vel alia forma inde derivata apud Plautum exstat . 48 

Caput tertium. Foiinae etymologicae a scriptorum 
optimae Latinitatis formis discrepantes cum Plauto tum 
Apuleio usitatae 69 

Caput quartum. Syntaxeos discrepantiae a melioris 
aetatis' auctorum scriptis Apuleio Plautoque communes. 81 

Caput quintum. De Plauti vocabulis et sententiis in 
Apuleio repertis 102 

Theses 133 

